Kalima ni yabaki ni nona veivuke ki na vuli o NJV | Namosi Joint Venture\nPublished by njvmedia at March 21, 2014\nLewe 70 na gonevuli mai na Yasana o Namosi kei na Tikina o Waidina, Naitasiri era sa vukei tiko ena imatai ni Semester ni 2014 ka tiki tikoga ni nodratou sasaga ni veivuke na Namosi Joint Venture me baleta na vakatoroicaketaki ni vuli.\nNa porokaramu lagilagi oqo e sai kalima ni nona yabaki ka sa vukea oti e 500 na gonevuli ena nodra vuli torocake mai na gauna e tauyavutaki kina.\nNa levu ni ilavo e sa vakayagataki oti ena vuli oqo e sa vovoleka sara tiko me tara na milioni me vaka ni sa vakayagataki oti e $900,000 me yacova mai na gauna oqo.\nKaya na Manidia ni NJV o Greg Morris ni veivuke ni vuli kei na vuli-tara e yavudei ni sasaga ni kabani.\n“Keitou marautaka vakalevu na nodra sasaga na gonevuli kei ira na lewenivanua e Namosi kei Waidina ena porokaramu oqo,” kaya o koya.\n“Na vuli vinaka ena dolava e levu na ka vinaka me baleta na nodra veisiga ni mataka na gone ka na drodrova yani na veitikotiko. E vakabauta deivaki o NJV na vinaka ni vuli kei na vuli-tara, ka vakaraitaka tiko na neitou gagadre me vinaka ka vakatoroicaketaki kina na vanua keitou cakacaka kina,” kaya o Morris.\n“Era mai dikevi vakamatau na volakerekere mai ka yavutaki nodra digitaki mai nai tuvatuva sa virikotori tu ena Education Assistance Programme Guidelines.\nE sa mai sogo na volakerekere me baleta nai matai ni Semester ni 2014. Na Education Assistance Programme Guideline kei na volakerekere ni karua ni Semester ena tekivu dola tiko ena Jiulai ni 2014 ena website na www.njv.com.fj\nVeivuke o NJV ena Vuli


Tagane e Taura na iLeu ni iQi nei Vunivola—Isikeli 9:2 | Vulici\nEna gauna qo, e vakaibalebaletaki Jisu Karisito na tagane e taura tiko na ileu ni iqi nei vunivola, me vakatakilakilataki ira na bula\nO cei e vakatayaloyalotaka na tagane e taura na ileu ni iqi nei vunivola kei na ono na tagane eratou taura na iyaragi ni ravuravu e vakamacalataki ena raivotu i Isikeli?\nQori na mataivalu vakalomalagi a vakaitavi ena kena vakarusai o Jerusalemi, ena vakaitavi tale ga ena vakarusai ni ituvaki ca i Setani ena Amaketoni. Na cava e veisau kina na ivakamacala qo?\nNi raica o Isikeli na ka ca e yaco ena koro vukitani o Jerusalemi ni bera na 607 B.G.V., e raivotutaka sara na ka ena yaco ni bera na kena vakarusai. E raica e ono na tagane ratou taura tu na iyaragi ni ravuravu. E raica tale ga e dua na tagane e “vakaisulu lineni” qai taura tu e dua na “ileu ni iqi nei vunivola.” (Isik. 8:6-12; 9:2, 3) A tukuni vua na tagane qo: “Mo lako ena lomanikoro, . . . mo vakatakilakilataka na yadredra era rarawataka, era vutugutaka na ka vakasevaki kece e vakayacori tiko ena koro.” Oti sa qai tukuni vei ratou na tagane ratou taura tu na iyaragi ni ravuravu me ratou vakamatei ira kece era sega ni vakatakilakilataki. (Isik. 9:4-7) Na cava eda vulica ena raivotu qo? O cei na tagane e taura tu na ileu ni iqi nei vunivola?\nE parofisaitaki qori ena 612 B.G.V., qai vakayacori taumada ena nodra vakarusai Jerusalemi na mataivalu ni Papiloni—qori ni oti ga e lima na yabaki na kena parofisaitaki. Era lotu butobuto na kai Papiloni era veivakarusai, ia e vakayagataki ira o Jiova mera nona dauveivakamatei. (Jere. 25:9, 15-18) E vakayagataki ira o Jiova me totogitaki ira na nona tamata vukitani. Ia era sega ni vakarusai kece na lewenivanua. Era sega ni vakarusai vata na yalododonu kei na tamata ca. E vakarautaka vakayalololoma o Jiova e dua na ituvatuva mera vakabulai kina na Jiu era sega ni taleitaka na veika vakasisila e yaco tiko e Jerusalemi.\nE sega ni vakaitavi o Isikeli ena nodra vakatakilakilataki na lewenivanua se na nodra vakarusai. Era veidusimaki sara ga na agilosi ena vakatauci ni lewa. E vaka ga eda sarava tu na ka e yaco ena gauna ya, se na ka e caka ena itikotiko vakalomalagi. E vakaroti ira na agilosi o Jisu mera tuvanaka nodra vakarusai na tamata ca, mera tawasei ira tale ga na yalododonu era na bula. *\nE dau kilai tu e liu ni vakatayaloyalotaki ira na ivovo ni lumuti na tagane e taura tu na ileu ni iqi nei vunivola. A dau nanumi tu nira na vakatakilakilataki mera bula o ira na rogoca noda itukutuku vinaka. Ena vica ga na yabaki qo, e vinakati me vakamatatataki na ivakamacala qo. Me salavata kei na Maciu 25:31-33, o Jisu ga e lewai ira na tamata. Ena tauca nona iotioti ni lewa ena veivakararawataki levu, me tawasei ira era vaka na sipi mera na bula, kei ira era vaka na me mera na rusa.\nNa cava eda vulica ena raivotu i Isikeli? E lima na ka eda vulica kina:\nNi vakarau vakarusai o Jerusalemi, a lesi o Isikeli me ivakatawa kei Jeremaia, me vaka ga a cakava e liu o Aisea. Nikua, e vakayagataka tiko o Jiova e dua na ilawalawa lailai era lumuti me vakani ira nona tamata qai veivakasalataki ni bera na veivakararawataki levu. Era veivakasalataki tale ga na lewenivale kece i Karisito.—Maciu 24:45-47.\nE sega ni vakaitavi o Isikeli ena nodra vakatakilakilataki na bula, eda sega tale ga ni vakaitavi na dauveiqaravi ni Kalou nikua. Eda vakatetea ga na itukutuku i Jiova, e tiki ni cakacaka vakavunau era veidusimaki kina na agilosi.—Vkta. 14:6.\nEna gauna i Isikeli, sega ni dua e vakatakilakilataki na yadrena. E va tale ga qori nikua. Na cava mera cakava na tamata mera vakatakilakilataki mera bula? Bibi mera ciqoma na cakacaka vakavunau e vakayacori tiko nikua, mera bucina na itovo vaKarisito, mera yalataki ira vei Jiova ra qai tokona ena yalodina na taci i Karisito. (Maciu 25:35-40) Ke ra cakava qori, era na vakatakilakilataki mera vakabulai ena veivakararawataki levu sa roro tiko mai.\nEna gauna qo, e vakaibalebaletaki Jisu Karisito na tagane e taura tiko na ileu ni iqi nei vunivola, me vakatakilakilataki ira na bula. Era na vakatakilakilataki na isoqosoqo levu ena gauna era sa lewai kina mera sipi ena veivakararawataki levu. Qo ena rawa kina nira bula tawamudu e vuravura.—Maciu 25:34, 46. *\nEna gauna qo, na ono na tagane ratou taura tu na iyaragi ni ravuravu e vakaibalebaletaka na mataivalu vakalomalagi e kena iliuliu o Jisu. Sa voleka qo mera vakarusai ira na veimatanitu kei na veika ca.—Isik. 9:2, 6, 7; Vkta. 19:11-21.\nNoda kila na tikina bibi e vakamacalataki mai cake ena uqeti keda qori meda nuitaki Jiova ni na sega ni vakarusai ira vata na yalododonu kei na tamata ca. (2 Pita 2:9; 3:9) Eda uqeti tale ga meda raica vakabibi na cakacaka vakavunau. Io, dodonu mera rogoca kece na lewenivanua na ivakasala qori ni bera na icavacava!—Maciu 24:14.\n^ para. 6 E vakabulai o Peruki (na vunivola i Jeremaia), Epetimeleki na kai Iciopea, kei ira na kai Rekapaiti, ia e sega ni dua na ivakatakilakila e toka e yadredra. (Jere. 35:1-19; 39:15-18; 45:1-5) E ivakatakarakara ga nodra vakatakilakilataki.\n^ para. 12 Ena sega ni vinakati mera vakatakilakilataki mera bula na lumuti yalodina. Ia era na dregati ena iotioti ni gauna ni bera nira takali se gauna e tekivu kina na veivakararawataki levu.—Vkta. 7:1, 3.\nTaro na Dauwiliwili—June 2016\nTaro na Dauwiliwili—Tiseba 2021


The Fiji Times » Rau qito vata na veitacini vei Nadroga\nRau qito vata na veitacini vei Nadroga\nE DUA tale na veitacini dau qito rakavi erau sa vura ena timi ni Nadroga ena yabaki nikua.\nO Jone kei Esala Navori erau a qito ruarua ena timi ni Nadroga ena siga Vakarauwai ena kena taqomaki na bilo na Farebrother mai vua na timi ni Tailevu ka a mai vili wi kina ena kai levu 57 kei sega ena rara e Lawaqa.\nE qase ko Esala ka a qito tiko ena wigi kei na tacina o Jone ea daramaka tiko na seqeleti naba vitu ka totoka sara nona qito ena nona vakasasataki iratou tiko na i yatu e muri ni Tailevu ka vakavuna wasoma nodratou tavaiyaya.\nErau cavutu mai ena koro o Nadroumai ka a rau a veivuke tale ga ena nona a mai qaqa nodratou kalavo ni timi na Tovolea ena fainala ni T16 ena macawa rua sa oti.\nE tukuna na manidia ni timi ni Nadroga o Iliavi Kato ni rau a qito vinaka sara na veitacini.\nE totoka nodrau qito ka vaka tale ga kina e vica na cauravou vou ena sota kei Tailevu ka dina ga ni va neimami dauqito nuitaki era tiko ena timi lewe ya vitu ni Viti, e sega ni vakilai nodra yali me vaka ni ra cakava kece na ka ea namaki mera cakava e loma ni rara ena siga Vakarauwai, tukuna o Kato.\nErau muria tiko ga na we ni yavadra na vica na veitacini ka ra sa dara oti na i siqeleti ni Nadroga ka yaco mera matataki Viti tale ga.\nOqori me vakataki iratou na veitacini na Batibasaga, Lote kei Tokula Tuqiri mai Namatakula, Senitiki Nasave kei Aminiasi Naituyaga mai Nayawa, Meli Kurisaru, Watile Tuinagiagia, Rupeni Nasiga mai Nahigatoka, Vili Tani, Mesake Seavula, Noa Nadruku mai Namatakula, Vula Maimuri kei Ratu Aca Ratuva mai Yadua, Tiko Matawalu kei Akapusi Qera kei rau na veitacini mai Volivoli, Sakiusa Gavidi kei Ratu Naisa Vatuinaruku ka rau se qito tiko nikua.\nAu nuitaka ni rau na tosoya tiko nodrau qito ka me rau dara tale ga na i seqeleti ni timi ni Viti me vaka era sa cakava oti o ira era sa liu, tukuna o Kato.


Cava e Kaya na iVolatabu me Baleta na Kirisimasi? | Taro Vakaivolatabu\nWILIKA ENA VOSA Afrikaans Albanian Altai American Sign Language Amharic Arabic Arabic (Lebanon) Armenian Assamese Azerbaijani Azerbaijani (Cyrillic) Bambara Bicol Bislama Bissau Guinean Creole Brazilian Sign Language Bulgarian Catalan Cebuano Chavacano Chichewa Chin (Hakha) Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombian Sign Language Croatian Czech Dangme Danish Dutch Efik English Estonian Ewe Faroese Finnish Fon French Ga Georgian German Greek Haitian Creole Hausa Hebrew Hiligaynon Hindi Hindi (Roman) Hungarian Icelandic Igbo Iloko Indonesian Irish Italian Italian Sign Language Japanese Kachin Kamba Kekchi Kikongo Kikuyu Kiluba Kimbundu Kinyarwanda Kirghiz Kiribati Kirundi Korean Latvian Lingala Lithuanian Luganda Luvale Luxembourgish Macedonian Malagasy Malay Malayalam Maltese Mambwe-Lungu Mapudungun Maya Mexican Sign Language Myanmar Navajo Ndebele (Zimbabwe) Nepali Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Polish Sign Language Portuguese (Brazil) Portuguese (Portugal) Punjabi Quechua (Bolivia) Romanian Romanian Sign Language Russian Réunion Creole Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Sinhala Slovak Slovenian Spanish Spanish Sign Language Sranantongo Swahili Swahili (Congo) Swedish Tagalog Tamil Tatar Telugu Thai Tongan Tsonga Turkish Turkmen Twi Tzotzil Ukrainian Umbundu Urdu Vietnamese Waray-Waray Welsh Wolof Xhosa Yoruba Zapotec (Isthmus) Zulu vakaViti\nAudio Sala me download kina na katokatoni Cava e Kaya na iVolatabu me Baleta na Kirisimasi?\nE sega ni volai ena iVolatabu na tikinisiga e sucu kina o Jisu, e sega tale ga ni tukuna meda marautaka nona siganisucu. E kaya na ivola na Cyclopedia rau vola o McClintock kei Strong: “A sega ni vakaroti vakalou me dau vakananumi na Kirisimasi, e sega tale ga ni volai ena Veiyalayalati Vou.”\nIa e laurai ena kena ivolatukutuku ni yavutaki mai na lotu butobuto na Kirisimasi. E tukuni ena iVolatabu nida vakacudruya na Kalou ke da qaravi koya ena kena iqaraqaravi e sega ni vakadonuya.—Lako Yani 32:5-7.\nNa Dina ni ka e Vakabauti me Baleta na Kirisimasi\nSoqovi na siganisucu i Jisu: “Era sega ni soqova na lotu vaKarisito taumada na siganisucu [i Jisu] ni okati me nodra ivakarau na lotu butobuto na kena marautaki na nona siganisucu e dua.”—The World Book Encyclopedia.\nTiseba 25: E sega na ivakadinadina ni sucu o Jisu ena tikinisiga qori. De dua era digitaka na iliuliu ni lotu na tikinisiga qo ni veidonui kei na nodra soqo na lotu butobuto donuya se volekata na vulaililiwa.\nSoli iloloma, kana magiti, soqo ni marau: E kaya na ivola na Encyclopedia Americana: “Levu na ivalavala ni marau ena Kirisimasi e vu ga mai na soqo vakaRoma na Saturnalia, e dau vakayacori ena lomaloma ni vula o Tiseba. Me kena ivakaraitaki, na soqo ya e vu mai kina na kana magiti, na soli iloloma, kei na vakawaqa kadrala.” E kaya na ivola na Encyclopædia Britannica ni dau “tu mada vakawawa na cakacaka kei na bisinisi kece” ena gauna ni Saturnalia.\nCina duiroka: E kaya na ivola ni lotu na Encyclopedia of Religion, nira dau ukutaka nodra vale mai Urope ena “cina kei na kau drokadroka ena kena veimataqali” mera marautaka kina na vulaililiwa, mera cemuria tale ga kina na yalo velavela.\nDraunikau drokadroka ni Kirisimasi (mistletoe kei na holly): “Era vakabauta na ilawalawa na Druid ni tiko na kaukaua vuni ena kau qo na mistletoe. E dau sokaloutaki na kau drokadroka na holly ni yalataki kina na kena lesu mai na matanisiga.”—The Encyclopedia Americana.\nKau ni Kirisimasi (Christmas tree): “Nira sa mai lotu vaKarisito na kai Urope lotu butobuto, era se sokaloutaka tiko ga na vunikau.” Dua na sala e vakabulabulataki kina na sokaloutaki ni vunikau, oya na kena “biu na vunikau ni Kirisimasi (Yule) ena matanikatuba se lomanivale ena veiolodei ni vulaililiwa.”—Encyclopædia Britannica.\nOlodei & Solevu Saumi na Taro Vakaivolatabu\niMeli iMeli Cava e Kaya na iVolatabu me Baleta na Kirisimasi?\nijwbq wase 35\nO Cei na “Tolu na Tamata Vuku”? Ratou Muria na “Kalokalo” i Peceliema?


NA LAKO YANI 27 FOV - Mo cakava talega e dua nai - Bible Search\nNA LAKO YANI 26 NA LAKO YANI 28\nNA LAKO YANI 27\nAi cabocabo-ni-soro, kei na kenai yaya, 1-8. A bai ni rara ni vale ni kalou; 9-19. A waiwai ni cina, 20,21.\n1Mo cakava talega e dua nai cabocabo-ni-soro e na kau sitimi: me lima na kiupiti na kena balavu, ka lima na kiupiti na kena raraba; me takiveilevu nai cabocabo-ni-soro e na yasana vava; ka tolu na kiupiti na kena cecere: 2ia mo cakava na tutuna vava me balavu cake: ka me dua ga na tolo ni kau sa caka kina nai cabocabo-ni-soro kei na tutuna vava: ia mo botana e na parasa. 3Mo cakava talega na kena sedre me biu kina na kena dravusa, kei nai sivi sa taki kina na dravusa, kei na kena peseni me kau kina na dra me kureitaki, kei na kena qila ni lewe ni manumanu, kei na kena dari ni de-ni-buka waqa; a kenai yaya kecega mo cakava e na parasa. 4Mo cakava talega kina e dua na kena bai parasa sa cicila; ia mo cakava ki na bai oqo e va na mama parasa e na tutuna vava. 5Ia mo virikotora ki ruku ni bati ni cabocabo-ni-soro, me yaco cake na bai cicila ki na veimama ni cabocabo-ni-soro. 6Mo cakava talega eso nai vua ni cabocabo-ni-soro e na kau sitimi, ka botana e na parasa. 7Ia me ra daramaki nai vua ki na veimama, ia me ra tu nai vua mai na yasa ruarua ni cabocabo-ni-soro, me colati kina. 8Mo cakava e na veipapa me vakalomalomana: me vaka ka vakaraitaki vei iko e na ulu-ni-vanua, me caka vakakina.\n9Ia mo cakava e dua na rara sa vakabai me volita na vale ni kalou: ki na yasana sa donuya na ceva me so nai sulu lineni ni wa muloci matailalai, me bai ni rara, me dua na drau na kiupiti na kena balavu e na yasa e dua: 10kei na kena duru me ruasagavulu, kei na kedra qara parasa me ruasagavulu; ai ruberube e na veiduru, kei na kedra veivau, me siliva. 11Ia me vakakina e na yasana sa donuya na tokalau e na kena balavu, me so nai sulu e dua na drau na kiupiti na kedra balavu, kei na kedra duru e ruasagavulu, kei na kedra qara parasa e ruasagavulu; ai ruberube e na veiduru, kei na kedra veivau, me siliva. 12Ia e na raraba ni rara sa vakabai e na yasana sa donuya na ra, me so nai sulu me limasagavulu na kiupiti: na kedra duru me tini, ka tini na kedra qara. 13Ia na raraba ni rara sa vakabai vaka ki na tu-i-cake me limasagavulu na kiupiti. 14Ia nai sulu ki na dua na yasa ni katuba me tinikalima na kiupiti: na kedratou duru me tolu, ka tolu na kedratou qara. 15Ia nai sulu ki na yasana kadua me tinikalima na kiupiti: me tolu na kedratou duru, ka tolu na kedratou qara. 16Ia nai sogo ni rara sa vakabai me ruasagavulu na kiupiti ka me caka e na ka pelu ka lokaloka, ka kulakula, kei na lineni matailalai ni wa muloci, sa caka e na talitali sulu: me va na kedratou duru, ka va na kedratou qara. 17A duru kecega sa volita na rara sa vakabai ena vakaivau siliva; me siliva na kedrai ruberube, ka parasa na kedra veiqara. 18A balavu ni rara sa vakabai me dua na drau na kiupiti, kei na kena raraba kece me limasagavulu na kiupiti e na yasana ruarua, ka lima na kiupiti na kena cecere, me lineni matailalai ni wa muloci, ka parasa na kedra qara. 19Me parasa ga nai yaya kecega ni vale ni kalou e na kenai valavala kecega, kei na kenai vakadei kecega, kei nai vakadei kecega ni rara sa vakabai.\n20Ia mo vakaroti ira na Isireli, me ra kauta mai vei iko na waiwai olive e makare sa lauvutu, me rarama vinaka, ka caudre tikoga kina na cina. 21Me vakarautaka ko Eroni kei iratou na luvena, e na vale ni veitavaki, mai taudaku ni lati, sa donuya na kato ni vunau, me caudre mai na yakavi me yacova na mataka, e na mata i Jiova; me sa kenai lesilesi ka tawa mudu e na nodra i tabatamata kecega e na vukudra na Isireli.


Na Kedra I Wiliwili, chapter 23 of the Fijian Bible - with audio narration\nSa qai tukuna o Pelami vei Pelaki, "Mo tara vei au e vitu na i cabocabo ni soro e na vanua oqo, ka vakarautaka vei au e ke e vitu na bulumakau kei na vitu na sipi tagane."\n2 Sa cakava o Pelaki me vaka sa tukuna vua o Pelami, ka rau sa vakacabora ruarua o Pelaki kei Pelami na bulumakau kei na sipi tagane e na i cabocabo ni soro kece o ya.\n3 Sa tukuna o Pelami vei Pelaki, "Mo tucake tu e na yasa ni nomu i madrali kama, ia au na lako; de dua, e na mai sota vata kei au o Jiova." Ia na ka ga e vakatakila vei au o Koya, au na tukuna vei iko.\n4 A rau sa sota na Kalou kei Pelami, a sa tukuna vei Koya, "Au sa vakarautaka oti e vitu na cabocabo ni soro, ka'u sa cabora e na veicabocabo ni soro yadudua e dua na bulumakau kei na dua na sipi tagane."\n5 Sa qai biuta o Jiova e dua na vosa kina gusu i Pelami, ka tukuna, "Mo lesu tale vei Pelaki, ka la'ki tukuna vua oqo."\n6 A sa lesu tale vei koya, ka sa tucake tikoga o koya e na yasa ni nona i soro, o koya kei ira kece na turaga e Moape.\n7 A sa taura cake na nona vosa vakaibalebale ka vaka: "O Pelaki na tui Moape sa kauti au cake mai Arami. Mai na veiulunivanua e na tokalau, 'Mo rukaki Jekope, vei au. Mo lako mai, ka vosacudrutaki Isireli!'\n8 "Au na rukaki koya vakacava o koya e sega ni rukaki koya na Kalou? Ka'u na vakacacani koya rawa vakacava o koya e sega ni vakacacani koya na Kalou?\n9 Mai na dela ni uluvatu au sa raici koya. Mai na veidelana au sa kunei koya e keya, era sa tiko galili kina e dua na tamata, ka sega ni wiliki ira vata kei na veimatanitu e so.\n10 "O cei e rawa ni wilika rawa na kuvu ni sosoi Jekope, se me wilika rawa e dua na i kava ni Isireli? Me'u mate mada e na nodra mate na yalododonu ka me tautauvata kei koya na noqui otioti!"\n11 Sa tukuna o Pelaki vei Pelami, "Na cava o sa cakava vei au? Au a kauti iko mo rukaki ira na noqu meca, raica, o sa qai vosa vakalouvinakataki ira tale vakalevu sara!"\n12 Sa qai sauma mai o koya ka vaka, "E na sega beka ni'u tu me'u tukuna na ka sa biuta ki gusuqu o Jiova?"\n13 Sa tukuna vua o Pelaki, "Au kerei iko mo lako vata mada kei au kina dua na vanua e rawa ni o na raici ira kina; o na raici ira vakalailai ga, o na sega ni raici ira taucoko; mo rukaki ira e na vukuqu mai keya."\n14 Sa qai kauti koya mai kina vanua o Sofimi, kina vanua cecere e Pisika, ka tara sara kina e vitu nai cabocabo ni soro, ka vakacabora sara kina e yadua na bulumakau kei na sipi e na vei cabocabo ni soro kece.\n15 Sa qai tukuna o koya vei Pelaki, "Mo tucake tiko e ke kei na nomu i soro kama me'u la'ki sota vata kei Jiova e keya."\n16 Sa sota vata kei Jiova o Pelami, a sa biuta e gusuna e dua na vosa, ka vaka; "Mo lesu tale vei Pelaki ka tukuna vua oqo."\n17 Sa lako mai vei koya ka sa tu o koya e keya, ka tu tikiva na nonai soro kama, ka ra tiko vata kei koya na turaga ni Moape. Sa vosa o Pelaki ka tukuna vua, "Na cava e sa tukuna mai o Jiova?"\n18 Sa cavuta na nona vosa vakaibalebale ka vaka: "Tucake, Pelaki, ka rogoca! Mo vakarogoci au, na luvei Sipori!\n19 "Sa sega ni tamata na Kalou me rawa Vua me lasu se me luve ni tamata, me rawa Vua me veivutuni. Sa sega beka ni tukuna, ka na sega beka ni vakayacora? Sa sega beka ni vosa oti, ka na sega beka ni vakavinakataka?\n20 Rogoca, Sa soli vei au e dua na i vakaro me'u veivakalouvinakataki; E sa veivakalouvinakataki o Koya, ka sa sega ni rawa vei au me'u vakasuka tale.\n21 "Sa sega ni vakaraica o Koya na nodra cala na Jekope. Ka sega talega ni vakadikeva na nodra ca na Isireli. o Jiova na nodra Kalou sa tiko vata kei ira. Kei na kaila ni Tui sa maliwai ira.\n22 Na Kalou e kauti ira tani mai Ijipita sa tu vei Koya na kaukauwa e vaka e dua na bulumakau tagane.\n23 "Sa sega ni vakadraunikautaki rawa o Jekope se sa sega talega ni tarai rawa oisireli ena kalouvu. Oqo, sa na tukuni ga kina ena vukui Jekope kei Isireli â€“ 'O, na veika ga sa cakava na Kalou!'\n24 Raica, sa tucake e dua na kawa tamata me vaka na laione yalewa, ka ra laveti ira cake me vaka na laione. E na sega ni davo sobu me yacova ni sa tilomi ira rawa na kena. Ka gunuva na nodra dra na vakamavoataki."\n25 Sa qai vosa o Pelaki vei Pelami, "Kevaka o sa sega ni vosacudrutaki ira, ia mo vosa vakalouvinakataki ira!"\n26 Sa qai sauma yani o Pelami vei Pelaki, "E sega li ni'u a tukuna vei iko, ka vaka; 'Na ka kecega e tukuna vei au o Jiova, e dodonu me'u cakava'?"\n27 Sa qai tukuna o Pelaki vei Pelami, "Au kerei iko sara vakabibi mo lako mai, Au na kauti iko tale kina dua na vanua; de dua e na qai vinaka beka vua na Kalou mo na vosacudrutaki ira mai keya e na vukuqu."\n28 A sa kauti Pelami o Pelaki kina delana cecere e Piori, ka raica sobu tu na vanua lala.\n29 Sa qai tukuna o Pelami vei Pelaki, "Mo tara vei au eke e vitu na i cabocabo ni soro, ka vakarautaka vei au e vitu na bulumakau kei na vitu na sipi tagane."\n30 A sa cakava o Pelaki me vaka sa tukuna vua o Pelami, ka vakacabora sara e yadua na bulumakau kei na sipi tagane e na veicabocabo ni soro kece.


Jope 2 | iVolatabu ena Internet | Vakadewa ni Vuravura Vou\nVakalewa tale o Setani na inaki i Jope (1-5)\nVakadonui me tarai Jope o Setani (6-8)\nWati Jope: “Vosavakacacataka na Kalou mo mate!” (9, 10)\nRatou yaco mai na tolu na itokani i Jope (11-13)\n2 Sa qai yaco mai na siga mera vakaraitaki ira kina na luve ni Kalou dina*+ ena mata i Jiova,+ bau lai duri tale tu ga o Setani ena kedra maliwa ena mata i Jiova.+ 2 E qai tarogi Setani o Jiova: “O lako mai vei?” E kaya vei Jiova o Setani: “Au veilakoyaki qai gade voli mai vuravura.”+ 3 E qai tukuna vei Setani o Jiova: “O vakasamataki* Jope tiko na noqu dauveiqaravi? E sega ni dua e vuravura e tautauvata kei koya. E turaga yalododonu ni dau yalodina,*+ e rerevaka tiko ga na Kalou qai sega ni dau goleva na ca. E se taura matua tiko ga nona yalodina,+ veitalia sara nomu via uqeti au meu vakarusai* koya+ ni sega na nona cala.” 4 E kaya vei Jiova o Setani: “Me isau ni kulina na kulina, ena solia na tamata na ka kece e tu vua me bula kina. 5 Ia qo, dodoka mada na ligamuni qai tara sara na suina kei na lewena, ena vosavakacacataki kemuni e matamuni.”+ 6 E qai kaya vei Setani o Jiova: “Raica! Sa tu qori e ligamu* o koya! Mo kua ga ni kauta tani na nona bula!” 7 E mani biubiu mai na mata i Jiova o Setani qai vakavuna me tauvi Jope na bo mosimosi,*+ mai na qeteqeteniyavana yaco sara i buradelana. 8 E qai taura o Jope e dua na ivorovoro ni iyaya qele me kari koya kina qai lai dabe toka ena dravusa.+ 9 Kena itinitini, qai tukuna vua o watina: “O se taura matua tiko ga nomu yalodina? Vosavakacacataka na Kalou mo mate!” 10 E qai kaya vua o Jope: “O vosa sara tu ga me vaka na yalewa yalowai. E cava, meda sa ciqoma tu ga na ka vinaka mai vua na Kalou dina, qai sega na ka ca?”+ Ena ka kece qo, e sega ni valavala ca o Jope ena tebenigusuna.+ 11 Eratou rogoca e tolu na itokani i Jope na leqa kece e bikai koya tu, eratou biubiu sara mai na nodratou dui vanua—o Elifasi+ na kai Temani, o Pilitati+ na kawa i Sua,+ kei Sofa+ na kai Neama. Eratou lai sota me ratou duavata kei Jope ena rarawa, me ratou vakacegui koya tale ga. 12 Ni ratou raici koya tu yani vakayawa, eratou sega tale ni kilai koya. Eratou tagi vakadomoilevu ratou qai dresulaka na nodratou isulu, ratou viritaka i macawa na kuvuniqele, e uludratou tale ga.+ 13 Eratou mani dabe kei koya ena qele me siga vitu qai bogi vitu. E sega ni dua e cavuta vua e dua na vosa, ni ratou raica ni sa mosi vakalevu.+\n^ Ipe., “katona e lomamu.”\n^ Se “sega ni cala qai turaga yalododonu.”\n^ Ipe., “tilomi.”\n^ Se “tu ena nomu lewa.”\n^ Se “na vidikoso.”


Meda Kua ni Vakavuravura | Loloma ni Kalou\nMeda Kua ni Vakavuravura\n“Dou sega ni vakavuravura.”—JONI 15:19.\n1. Na cava a vakabibitaka o Jisu ena iotioti ni bogi ni nona bula e vuravura?\nA VAKARAITAKA ena iotioti ni bogi ni nona bula e vuravura o Jisu, ni kauaitaki iratou vakalevu nona imuri. A masulaka vei Tamana: “Au sega ni kerea moni kauti ratou tani e vuravura, moni taqomaki ratou tiko ena vuku i koya na vunica. Eratou sega ni vakavuravura me vaka ga na noqu sega ni vakavuravura.” (Joni 17:15, 16) Na kerekere qori i Jisu e vakaraitaka na levu ni nona lomani iratou na nona imuri kei na bibi ni ka a tukuna ena bogi ya vei iratou eso: “Dou sega ni vakavuravura.” (Joni 15:19) E bibi dina vei Jisu me ratou kua ni vakavuravura na nona imuri!\n2. Na “vuravura” cava a vakaibalebaletaka o Jisu?\n2 Na “vuravura” a cavuta o Jisu e vakaibalebaletaka na kawatamata era yawaka na Kalou, e lewai ira o Setani ra qai bobula ina kocokoco kei na dokadoka e taka mai vua. (Joni 14:30; Efeso 2:2; 1 Joni 5:19) Io, e “veimecaki kei na Kalou na veitokani kei vuravura.” (Jemesa 4:4) Nira tu e vuravura o ira na via tiko ga ena loloma ni Kalou, ena rawa vakacava mera kua ni vakavuravura? Eda na veivosakitaka qo e lima na sala: mera yalodina ni tokona na Matanitu ni Kalou e kena Tui o Karisito ra tawaveitovaki tale ga ena ka vakapolitiki, vorata na yalo ni vuravura, rakorako nodra isulusulu kei na sasauni, me vinaka na matadra, mera tokara tale ga na iyaragi kece ni Kalou.\nYALODINA, TAWAVEITOVAKI TIKO GA\n3. (a) Na cava na rai i Jisu me baleta na veika vakapolitiki ena nona gauna? (b) Na cava e tukuni kina nira mata na imuri lumuti i Jisu? (Okata na ivakamacala e ra.)\n3 O Jisu a sega ni vakaitavi ena veika vakapolitiki ena nona gauna, a vakaliuca ga na vunautaki ni Matanitu ni Kalou e kena Tui sara ga o koya. (Taniela 7:13, 14; Luke 4:43; 17:20, 21) A rawa gona ni tukuna o Jisu vei Ponitio Pailato na kovana ni Roma: “E sega ni vakavuravura na noqu Matanitu.” (Joni 18:36) Era vakatotomuria nona ivakaraitaki na nona imuri yalodina, era yalodina vei Karisito kei na nona Matanitu ra qai vakarogoya yani i vuravura na Matanitu qori. (Maciu 24:14) A vola na yapositolo o Paula: “O keitou na mata, keitou matataki Karisito, . . . Ni keitou matataki Karisito keitou vakamasuti kemuni kina: ‘Moni mai duavata tale kei na Kalou.’” *—2 Korinica 5:20.\n4. Era vakaraitaka vakacava na lotu vaKarisito dina nodra yalodina ina Matanitu ni Kalou? (Raica na kato “ Era Tawaveitovaki na Lotu vaKarisito Taumada.”)\n4 O ira era mata ni dua tale na vanua se matanitu, era sega ni siova na veika e yaco ena vanua era veiqaravi kina; era tawaveitovaki. Era tokona tiko ga na nodra matanitu se vanua era matataka. E dina qori me baleti ira na imuri lumuti i Karisito era “lewenivanua mai lomalagi.” (Filipai 3:20) Nira gumatua na kacivaka na itukutuku ni Matanitu ni Kalou, sa ra vukei rawa e milioni vakacaca na ‘so tale na sipi’ i Karisito mera “duavata tale kei na Kalou.” (Joni 10:16; Maciu 25:31-40) O ira qo era italai i Karisito, ra tokoni ira na taci Jisu lumuti. Era veitokonitaka na kacivaki ni Matanitu ni Mesaia na ilawalawa ruarua qori, ra tawaveitovaki tale ga ena veika vakapolitiki.—Wilika Aisea 2:2-4.\n5. E duidui vakacava na ivavakoso vaKarisito vei Isireli makawa, e laurai vakacava qori vei ira na lotu vaKarisito?\n5 Era sega ni tawaveitovaki ga na lotu vaKarisito dina baleta nira yalodina vei Karisito, nira lewe tale ga ni mataveitacini e vuravura raraba. Era duidui vei ira na Isireli ni a vakarautaka sara ga na Kalou e dua na vanua mera vakaitikotiko kina. (Maciu 28:19; 1 Pita 2:9) Ke da tokona na isoqosoqo vakapolitiki, eda na sega ni doudou na vunautaka na itukutuku vinaka ni Matanitu ni Kalou, da sega tale ga ni duavata. (1 Korinica 1:10) Ni cabolo na ivalu, eda sa na valuti ira eda vakabauta vata, o ira e dodonu meda lomana. (Joni 13:34, 35; 1 Joni 3:10-12) E veiganiti kina nona tukuna o Jisu vei ratou na nona tisaipeli me ratou kua ni vakaitavi ena ivalu. A tukuna tale ga me ratou lomana na kedratou meca.—Maciu 5:44; 26:52; raica na kato “ Au se Tawaveitovaki Tiko Ga?”\n6. Ke o yalayala vua na Kalou, ena vakacava nomu talairawarawa vei Sisa?\n6 Nida lotu vaKarisito dina, eda yalataka noda bula vua na Kalou, sega ni tamata, isoqosoqo vakatamata se matanitu. E tukuna na 1 Korinica 6:19, 20: “Oni sega . . . ni taukeni kemuni, ni oni a voli ena isau levu sara.” Era na solia na imuri i Jisu na ka e nei “Sisa,” na veidokai, ivakacavacava, kei na talairawarawa ke veiganiti, ia era na solia “vua na Kalou na ka e nona na Kalou.” (Marika 12:17; Roma 13:1-7) E okati ena ka era solia vua na Kalou na nodra sokaloutaki koya vakatabakidua, lomani koya mai vu ni lomadra, kei na nodra talairawarawa vua ena yalodina. Ke vinakati, era na bolemate ena vukuna na Kalou.—Luke 4:8; 10:27; wilika Cakacaka 5:29; Roma 14:8.\nERA TAWAVEITOVAKI NA LOTU VAKARISITO TAUMADA\nE vakadinadinataki ena itukutuku ni veigauna nira tawaveitovaki na lotu vaKarisito taumada, ra sega tale ga ni vakaitavi ena ivalu. A tukuni ena ivola The Beginnings of Christianity: “Era qarauna vinaka o ira era tauyavutaka na lotu vaKarisito mera kua ni siova na veika vakapolitiki ena nodra gauna.” A kaya tale ga na ivola On the Road to Civilization: “E dau tauri cala na ka era cakava na lotu vaKarisito taumada qai sega ni taleitaki ira na iliuliu era lotu butobuto. . . . Era sega ni via vakaitavi ena so na ka e lavaki vei ira na lewenivanua e Roma. . . . Era sega tale ga ni via vakaitutu vakapolitiki.”\nMe baleti ira na lotu vaKarisito taumada kei na curu ina mataivalu, a kaya na daunicioloji ni Jamani o Peter Meinhold: “Ke o lotu vaKarisito, o na sega ni sotia.” Ena ulutaga “An Inquiry Into the Accordancy of War With the Principles of Christianity,” a vola kina na dauvolaivola ni lotu o Jonathan Dymond, ni oti ga na mate i Jisu “era sega ni via vakaitavi ena [ivalu] na nona imuri; dina nira vakasewasewani, ra bala i valeniveivesu, se vakamatei.” Kuria o Dymond: “A sega ni cakitaki rawa qori.” Ia a kaya e dua tale na dauvolaivola nira tekivu curu ina mataivalu na lotu vaKarisito “ni sa vakadukadukalitaki na ivakavuvuli vaKarisito.”\n7, 8. Na cava na “yalo ni vuravura,” e “cakacaka tiko” vakacava na yalo qori vei ira na talaidredre?\n7 Era sega ni vakavuravura tale ga na lotu vaKarisito nira vorata na kena yalo. A vola o Paula: “E sega ni soli vei keda na yalo ni vuravura, na yalo ga ni Kalou.” (1 Korinica 2:12) A tukuna vei ira mai Efeso: “Oni a muria voli ena dua na gauna . . . na vuravura qo, na ivakarau e vinakata na iliuliu e lewa tu na cagi, qo na yalo e cakacaka tiko e lomadra na luve ni talaidredre.”—Efeso 2:2, 3.\n8 E tawarairai na “cagi” se yalo ni vuravura, e kaukaua na kena veivakamuai ni uqeta na talaidredre vua na Kalou vaka kina “na gagadre ni yago, na gagadre ni mata.” (1 Joni 2:16; 1 Timoci 6:9, 10) E veirawai vakalevu na “lewa” ni yalo qo, vakabibi ni salavata sara ga kei na ka e dau taleitaka na yagoda ivalavala ca, e dredre me siqemi, eda sega ni drotaka rawa, qai vaka na cagi ni rawarawa wale tu ga ni curumi keda. E “cakacaka tiko” na yalo qori vua e vakaraitaka na itovo tawavakalou me vaka na kocokoco, dokadoka, vakaunona kei na talaidredre. * Ena toso ni gauna, na yalo ni vuravura ena vakacuruma vakalalai na yalo ni tevoro ena lomana e dua.—Joni 8:44; Cakacaka 13:10; 1 Joni 3:8, 10.\n9. Sala cava soti e rawa ni rawai kina noda vakasama kei na lomada ena yalo ni vuravura?\n9 Ena rawa beka ni kadre ena noda vakasama kei na lomada na yalo ni vuravura? Io, ke da sega ni qaqarauni. (Wilika Vosa Vakaibalebale 4:23.) Eda dau tekivu rawai vakamalua, ena vukudra beka na ilala eda rairai nanuma nira vinaka, ia era sega ni lomani Jiova. (Vosa Vakaibalebale 13:20; 1 Korinica 15:33) E rawa ni veirawai tale ga na yalo ni vuravura ena wiliki ni ivola vakasisila, saravi ni iyaloyalo vakasisila kei na raici ni nodra web site na vukitani ena Internet, ka ni veivakamarautaki tawakilikili, kei na qito e uqeta na veisisivi kei na veiqati se basogana tale eso e vakavotui kina na rai i Setani kei na vuravura.\n10 Eda na vorata vakacava na yalo ni vuravura da qai tiko ga ena loloma ni Kalou? Ke da vakayagataka vinaka ga na isolisoli vakayalo e vakarautaka o Jiova, da masuta wasoma tale ga na veivuke ni yalo tabu. O Jiova e kaukaua cake sara vua na Tevoro kei na vuravura ca e tu ena nona lewa. (1 Joni 4:4) E bibi gona meda torovi Jiova tiko ga ena masu!\nAU SE TAWAVEITOVAKI TIKO GA?\niVakavuvuli: “E sega ni vakavuravura na noqu Matanitu.”—Joni 18:36.\nAu na vakamacalataka vakacava ni vakarokorokotaki kuila e rawa ni okati me qaravi matakau? *—Lako Yani 20:4, 5; 1 Joni 5:21.\nNiu vakamacalataka na vuna au sega ni vakaitavi kina ena so na soqo ni matanitu, au na vakaraitaka vakacava niu dokai ira era sega ni duavata kei na ka au vakabauta?—1 Pita 3:15.\nNa cava au sega ni tokona kina e dua na isoqosoqo vakapolitiki se curu ina mataivalu?—Joni 13:34; 1 Joni 3:10-12.\nRAKORAKO NODA ISULUSULU KEI NA SASAUNI\n11. E lewa vakacava na isulusulu na yalo ni vuravura?\n11 E vakavotui na yalo ni vuravura ena nona isulusulu e dua, sasauni, kei na nona savasava. Sa torosobu sara ena levu na vanua na isulusulu, e kaya kina e dua na daukacikacivaki ni retioyaloyalo ni na dredre mera vakaduiduitaki na saqamua ke ra sa muria na yalewa kece na nodra isulusulu e veivagarogaroi. Era sa bau rawai tale ga na goneyalewa lalai ena isulusulu a volai ena dua na niusiveva me “vakaraitaki yago qai sega ni rakorako.” Sa takalevu tale ga nikua na isulusulu yakusurasura e vakavotuya na talaidredre kei na tawaveidokai.\n12, 13. Na ivakavuvuli cava me lewa noda isulusulu kei na sasauni?\n12 Nida dauveiqaravi i Jiova, eda vinakata meda rairai vinaka, kena ibalebale noda isulusulu ena rakorako, savasava, sega ni veivakatarabetaki qai ganita na vanua kece eda tiko kina. Na keda irairai me “rakorako, me laurai kina na yalomatua” e veigauna me salavata kei na “ka vinaka” e kilikili kei ira na tagane se yalewa “era kaya nira qarava na Kalou.” Eda sega ni cakava qori nida via dokai kina, ia eda vinakata meda “tiko ga ena loloma ni Kalou.” (1 Timoci 2:9, 10; Juta 21) Io, me keda idivi mada ga “na tamata e loma, . . . e talei sara ena mata ni Kalou.”—1 Pita 3:3, 4.\n13 Meda nanuma tiko ni noda isulusulu kei na sasauni e rawa ni vakalewai se vakalagilagi kina na sokalou dina. Na vosa vaKirisi e vakadewataki me “rakorako,” ni vakayagataki vata kei na lewaeloma e kena ibalebale na dokai se rokovi ni nodra rai eso tale. Me vakaliuci gona nodra lewaeloma, sega ni noda dodonu ga me baleta na isulusulu eda taleitaka. Koya e bibi sara nida vinakata me lagiti o Jiova kei ira na nona tamata, da via vakaraitaka tale ga nida italatala ni Kalou ena noda cakava na “ka kece me vakalagilagi kina na Kalou.”—1 Korinica 4:9; 10:31; 2 Korinica 6:3, 4; 7:1.\nEna dokai o Jiova ena noqu sasauni?\n14. Na taro cava meda vakasamataka me baleta na noda sasauni kei na savasava?\n14 E bibi meda kauaitaka vakalevu noda isulusulu, sasauni kei na savasava ena cakacaka vakaitalatala se noda tiko ena soqoni vaKarisito. Meda vakasamataka mada: ‘Au raici beka vakatani niu sega ni qarauna noqu savasava kei na noqu sasauni? E vakamaduataki ira eso tale? E bibi cake beka na noqu dodonu ena rua na ka qori mai na noqu rawata na ivakatagedegede meu lesi kina ena so na itavi ena ivavakoso?’—Same 68:6; Filipai 4:5; 1 Pita 5:6.\n15. Na cava e sega ni vakamatatataka kina na iVolatabu na lawa me baleta na isulusulu, sasauni kei na savasava?\n15 E sega ni vakamatatataka na iVolatabu na lawa me baleta na isulusulu, sasauni kei na savasava. O Jiova e sega ni via yalana na noda galala ni digidigi, e vinakata meda vakasamataka vinaka na ka eda cakava. E vinakata ga meda tamata matua ena noda vakasamataka vinaka na ivakavuvuli vakaivolatabu da qai ‘vakayagataka noda vakasama e vakavulici me vakaduiduitaka na ka e donu mai na ka e cala.’ (Iperiu 5:14) Kena ilutua, e vinakata o Jiova me lewai keda na loloma—noda lomani koya kei ira na wekada. (Wilika Marika 12:30, 31.) Koya gona, ke tiko mada ga na ivakatagedegede meda muria, e se levu ga na isulu kei na sasauni eda rawa ni vakayagataka. E vakadinadinataki qori ena duidui roka kei na veimataqali isulu era tokara na tamata mamarau i Jiova ena vanua ga era soqoni kina.\nBULA RAWARAWA GA\n16. E veisaqasaqa vakacava na yalo ni vuravura kei na ivakavuvuli i Jisu, na taro cava meda vakasamataka?\n16 E dau veivakaisini na yalo ni vuravura qai rawai ira e levu mera nuitaka na ilavo kei na ka vakayago mera marau kina. Ia a kaya o Jisu: “Ke levu mada ga na ka e tu vua e dua, ena sega ni vakatau na nona bula ena veika e taukena.” (Luke 12:15) A sega ni tukuna tiko o Jisu meda vakatatabutaka e levu na ka se meda vakuai keda mai na ka kece. A vakavulica ga nira na marau dina o ira na “kauaitaka nodra bula vakayalo,” kei ira era bula rawarawa ga qai vakaliuca na veika vakayalo. (Maciu 5:3; 6:22, ivakamacala e ra) Meda vakasamataka mada: ‘Au vakabauta na ivakavuvuli i Jisu, se rawai au tiko na “tama ni lasu”? (Joni 8:44) Na cava e vakaraitaka na ka au tukuna, noqu isausau, na ka au vakaliuca, kei na noqu ivakarau ni bula?’—Luke 6:45; 21:34-36; 2 Joni 6.\n17. Tukuna eso na ka ni veivakalougatataki era marautaka o ira era bula rawarawa ga.\n17 A kaya o Jisu: “Ena kilai na vuku ena ka e cakava.” (Maciu 11:19) Qo eso na ka ni veivakalougatataki era marautaka o ira era bula rawarawa ga. E vakacegui ira na cakacaka vakavunau. (Maciu 11:29, 30) Era sega ni nuiqawaqawa, ra sega ni vakila kina na rarawa e salavata mai. (Wilika 1 Timoci 6:9, 10.) Nira lomavakacegu ena ka era sa bula tiko kina, e levu na gauna era tiko vata kina vakavuvale kei ira nodra itokani lotu vaKarisito. E rawa tale ga nira moce vinaka. (Dauvunau 5:12) Era marau na soli ka, era cakava ena gauna veiganiti. (Cakacaka 20:35) Ena “levu tiko ga kina na nodra inuinui” ra qai lomavakacegu. (Roma 15:13; Maciu 6:31, 32) Qori na ka ni veivakalougatataki e uasivi dina!\nVAKAIYARAGI ENA “IYARAGI KECE NI KALOU”\n18. E vakamacalataki vakacava ena iVolatabu na keda meca, na iwalewale e vakayagataka, kei na mataqali vala eda vakaitavi kina?\n18 O ira na lotu vaKarisito era tiko ga ena loloma ni Kalou era taqomaki vakayalo me kua ni vakacacani ira o Setani, ni nona inaki mera kua ni marau se rawata na bula tawamudu. (1 Pita 5:8) A vola o Paula: “Nida sega ni veivala wale ga kei ira na vakalewe ra qai vakadra, ia eda veivala kei ira na veimatanitu, o ira na iliuliu, o ira na lewa tu na vuravura butobuto qo kei ira na yalo ca tawarairai ena veiyasana vakalomalagi.” (Efeso 6:12) Na vosa vaKirisi e vakadewataki me “veivala” e dusia nida sega ni vala tiko mai vakayawa me vaka beka mai na loma ni dua na qara vuni se idrodro, ia e vaka sara ga nida veimulomulo tiko kei na dua. Kuria ya, na matavosa “veimatanitu,” “ira na iliuliu,” kei “ira na lewa tu na vuravura” e dusia nira nakita na kabula vakayalo nodra kabakoro, e tuvanaki tale ga vakamatau.\n19. Vakamacalataka na noda iyaragi vakayalo na lotu vaKarisito.\n19 Eda rawa ni qaqa, dina ni tiko na noda malumalumu qai vakaiyalayala na ka eda rawata. Ena sala cava? Nida vakaiyaragi “ena iyaragi kece ni Kalou.” (Efeso 6:13) E tukuni ena Efeso 6:14-18 na iyaragi qori: “O koya gona moni tudei, me ivau ni tolomuni na ka dina, me isasabai ni seremuni na yalododonu, me qai tu vakarau ni vakaivava na yavamuni ena itukutuku vinaka ni vakacegu. Ia na kena e bibi duadua, moni taura na isasabai levu ni vakabauta, moni bokoca kina na gasau waqa kece i koya na vunica. Moni taura tale ga na isala [se, inuinui] ni bula, kei na iseleiwau ni yalo tabu, ya na vosa ni Kalou, ena gauna vata qori moni dau kerea na veidusimaki ni yalo tabu ena ituvaki kece ga oni cabora kina na veimataqali masu kei na kerekere.”\n20. E duidui vakacava noda vala na lotu vaKarisito ni vakatauvatani kei na sotia?\n20 Meda nuidei ni na taqomaki keda na iyaragi vakayalo e vakarautaka ena vukuda na Kalou, ia meda vakaiyaragi tiko e veigauna. Era dau cegu vakabalavu na sotia ni oti na ivalu, ia na noda vala na lotu vaKarisito e vauci kina noda bula kei na mate, ena qai oti ga ni sa vakarusai na ituvaki ca ni vuravura i Setani, ra biu tale ga ina qara e sega ni vakabotona na timoni. (Vakatakila 12:17; 20:1-3) Meda kua ni lomaleqa ke da saga tiko meda valuta noda malumalumu se gagadre ca, ni gadrevi meda ‘vakamalumalumutaki’ keda kece meda yalodina tiko ga kina vei Jiova. (1 Korinica 9:27) Meda qai lomaleqa ga ke da sega ni vala!\n21. Eda na qaqa vakacava ena ivalu vakayalo eda vakaitavi kina?\n21 Eda na sega ni qaqa ena noda kaukaua ga, e veivakadreti gona o Paula ni bibi meda masu vei Jiova qai “kerea na veidusimaki ni yalo tabu ena ituvaki kece ga.” E bibi tale ga meda vakarorogo vei Jiova nida vulica nona Vosa, meda veimaliwai e veigauna kei ira noda itokani “sotia” lotu vaKarisito nida vala vata tiko! (Filimoni 2; Iperiu 10:24, 25) Era na sega wale ga ni qaqa o ira na yalodina ni cakava qori, ia era rawa ni tutaka tale ga na ka era vakabauta ke veiletitaki.\nTU VAKARAU MO TUTAKA NA KA O VAKABAUTA\n22, 23. (a) Na cava meda tu vakarau kina ni tutaka e veigauna na ka eda vakabauta, na cava meda dui taroga? (b) Na cava ena veivosakitaki ena ulutaga tarava?\n22 E kaya o Jisu: “Ni dou sega ni vakavuravura, . . . ena cati kemudou kina o vuravura.” (Joni 15:19) E dodonu mera tu vakarau na lotu vaKarisito mera tutaka na ka era vakabauta ra qai cakava qori ena veidokai kei na yalomalua. (Wilika 1 Pita 3:15.) Meda dui taroga: ‘Au kila beka na vuna eda sega ni tokona kina ena so na gauna na rai sa takalevu tu nikua? Ke basika na ituvaki va qori, au vakabauta dei ni dodonu ga na ka e tukuna na iVolatabu kei na dauveiqaravi yalodina? (Maciu 24:45; Joni 17:17) Vakacava ke vinakati meu cakava na ka e donu vei Jiova, au tu vakarau beka meu vakaraitaka niu duatani, au sakitaka tale ga?’—Same 34:2; Maciu 10:32, 33.\n23 E dau vakatovolei vaqaseqase na noda sasaga meda kua ni vakavuravura. Kena ivakaraitaki, sa vakamacalataki oti mai ni dau vakayagataka na tevoro na ka ni veivakamarautaki ni vuravura qo me bacani ira kina na dauveiqaravi i Jiova. Eda na digitaka gona vakacava na ka ni veivakamarautaki ena veivakacegui qai vinaka kina noda lewaeloma? Ena veivosakitaki qori ena ulutaga tarava.\n^ para. 3 Me tekivu ena Penitiko 33 G.V., sa veiliutaki vakatui o Karisito vei ira nona imuri lumuti e vuravura. (Kolosa 1:13) A soli vua ena 1914 na lewa ni “matanitu kei vuravura.” Era sa tekivu veiqaravi tale ga na lotu vaKarisito lumuti mera mata ni nona Matanitu na Mesaia.—Vakatakila 11:15.\n^ para. 8 Raica na Reasoning From the Scriptures, tabana e 389-393, tabaka na iVakadinadina i Jiova.\n^ para. 65 Raica na iKuri “Vakarokorokotaki ni Kuila, Veidigidigi, kei na Veiqaravi Raraba.”\nKila na bibi ni noda rogoca na vosa i Jiova kei na noda veivosaki kei koya. Ena vukei keda na ulutaga qo na sala meda valuti Setani kina kei na noda gagadre ca me vakaleqa na noda vakarogoci Jiova.\niMeli iMeli Meda Kua ni Vakavuravura


Eaton Fuller 6 Ratios ni biaulivaliva ni totolo - Na ivakarau ni vuravura raraba na taranisimisani\nEaton Fuller 6 Ratios ni biaulivaliva ni totolo2019-04-10T14:49:54-04:00\nEaton Fuller 6 Ratios ni biaulivaliva ni totolo\nVeitaratara kei keda me baleta na 6 Transmissions ni totolo ni volitaki – Vinaka duadua e kilai na isau ena initaneti!\nSa sa engineered na transmissions ni Eaton me solia vei iko na bati veisisivi o gadreva. Se o sa spec'ing kina na vakau itukutuku me baleta na kena na bulataki ni takoso se sala ga o ya na itavi, Ni yaco yani o ubi Eaton, vata kei na sivia 100 na yabaki ni rawa-ka vakadinadinataki ena kena na bulataki ena gaunisala-levu kei tani-gaunisala, Eaton® e dua na veiliutaki e vuravura raraba ena transmissions ni motoka. Sa koto e ra e rawa ni mo raica kina na ratios ni iyaya veiganiti me baleta na nomu 6 taranisimisani vakatotolo na veika e salavata kei na taranisimisani Weights and Measures, na kena balavu kei na totolo ni PTO.\nEda sega walega nona ivotavota Eaton Fuller 6 totolo sala ga o ya na itavi ivolavakarau transmissions ena digidigi vou kei na remanufactured, Eda volitaka dina talega Tiki ni biaulivaliva ni Eaton Fuller oka kina na iyaya ni taracake tale, iyaya, Wasei ni iyaya, synchronizers, vauca na iyaya, kunea na gaunisala, countershafts, housings ni lali, icurucuru na moto ka vakalevu cake. Kevaka o gadreva na nomu taranisimisani tarai cake tale, Eda rawa ni vukei. Eda vakarautaka na biaulivaliva ni ituvaki taracake tale ni veiqaravi ka rawa tomika ka qai sereki nomu taranisimisani mai na dua na vanua e vuravura.\nEaton Fuller 6 Ratios ni iyaya ni biaulivaliva ni totolo\n6 Ivakaraitaki ni totolo #\nVL NI VVL-906 900 SG 2.73 10.24 9.27 58 5.85 56 3.76 54 2.47 58 1.56 56 1.00 30.9 565 70\nYA-955AL 950 SG 11.40 6.48 11.17 6.35 3.75 2.38 1.54 1.00 30.9 580 53\nYA-955ALL 950 SG 11.40 27.09 26.54 6.48 11.17 6.35 3.75 2.38 1.54 1.00 30.9 646.0 53\nYA-955GL 950 SG 7.41 4.21 8.51 4.84 2.99 1.87 1.31 1.00 30.9 580 70\nYA-1056A 1050 SG 8.18 8.90 5.22 3.07 1.82 1.34 1.00 30.9 515 —\nYA-1056AA 1050 SG 8.19 8.90 70 5.22 70 3.08 68 1.83 36 1.34 34 1.00 28.9 562 51\nT-11606 1150 SG 8.15 8.86 70 5.20 69 3.08 68 1.83 37 1.34 34 1.00 28.9 556 51\nME-955AL 950 SG 7.41 4.21 7.26 4.13 2.44 1.54 1.00 0.65 30.9 580 82\nME-955ALL 950 SG 7.24 17.61 17.25 4.21 7.26 4.13 2.44 1.54 1.00 0.65 32.1 646.0 82\nTO - 955DL 950 SG 7.41 4.21 7.26 4.13 2.44 1.54 1.00 0.75 30.9 580 82\nME-955DLL 950 SG 7.41 17.25 7.41 4.23 7.26 4.13 2.44 1.54 1.00 0.75 32.1 646 82\nME-955S 950 SG 8.69 4.94 8.51 4.84 2.74 1.58 1.00 0.88 28.7 580 SG


iTukutuku me baleti ira na Vakadinadina i Jiova e Ukraine kei Crimea\nWILIKA ENA VOSA Afrikaans Albanian Armenian Azerbaijani Azerbaijani (Cyrillic) Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Georgian German Greek Hungarian Indonesian Italian Japanese Kinyarwanda Kirundi Korean Lithuanian Malagasy Norwegian Polish Portuguese (Brazil) Portuguese (Portugal) Romanian Russian Sepedi Serbian (Cyrillic) Serbian (Roman) Sinhala Slovak Slovenian Spanish Swahili Swedish Tagalog Tsonga Turkish Ukrainian Xhosa Zulu vakaViti\nLVIV, Ukraine—E vakadeitaka na valenivolavola ni tabana ni iVakadinadina i Jiova e Ukraine ni a mate e dua na iVakadinadina ena gauna e kacabote kina e dua na gasaukuro ena yasa ni nona motoka. A yaco qo ena siti o Kramatorsk ena tokalau kei Ukraine ena ika17 ni June, 2014. Se sega tale ni dua na iVakadinadina i Jiova e mavoa se mate ena tikoyavavala sa vakavula qo na kena yaco tiko. Ia era sa tokitaki rawa e drau vakacaca na iVakadinadina i Jiova mai na veivanua e yaco tiko kina na leqa ena tokalau kei Ukraine. Era sa lai vakaruru toka ena nodra itikotiko na tacidra iVakadinadina i Jiova.\nE yaco tiko na ivalavala kaukaua e Ukraine, ia qori e sega ni tarovi ira na iVakadinadina ena nodra lai wasea vei ira wekadra na itukutuku veivakacegui mai na iVolatabu. Ena imatai kei na ikarua ni macawa ni June 2014, a vakayacori ena tokalau kei Ukraine e vica nodra soqo lelevu na iVakadinadina i Jiova, a sega ni vakilai e keri e dua na tikoyavavala. A rogoci ena soqo qori na ivunau vakaivolatabu kei na vakatasuasua me baleta na bulataki ni ivakavuvuli vakaivolatabu e veisiga. Era tiko ena soqo qo e sivia e 5,200. Era tuvanaka tu na iVakadinadina i Jiova e rauta ni 40 tale na soqo ni veiwasewase me na vakayacori e Ukraine kei Crimea, ena vakamacalataki kina vakaivolatabu na vakacegu ena vakilai ni sa veiliutaki na Matanitu ni Kalou. E namaki mera tiko ena soqo qo e sivia na 165,000 wili kina na le 7,500 mai Crimea.\niMeli iMeli iTukutuku me baleti ira na iVakadinadina i Jiova e Ukraine kei Crimea\niRogo Vou: Veivuke na iVakadinadina i Jiova e Ukraine Vei Ira na Udolu Vakacaca na Tokitaki


E Dredre Sara Me Da Cakava Na iLavo me Baleta na Volivolitaki Vei Ira na Lewena? - Learn Expert Blogging\nNa makete ni veivoli sa baleta tiko na maketetaki ni ivoli. Mo taura na ivoli e matadra na ivavakoso, vakamacalataka na veika e vakaraitaki- na kena yaga vakalevu vei ira na ivoli o ya? kevaka era taleitaka, era na volia mai me kena isau na volivolitaki, ena soli vei iko e dua na ilesilesi. Oqo e dua na vakasama rawarawa ni kena veisemati na volivolitaki.\nE sega ni dredre ia na sala rawarawa duadua me da tuvanaka kina na volivolitaki ni veisemati ena kena veisala tale eso ni kena rawati na ilavo e rawati mai. Ena rawa ni levu sara na nomu sasaga. Na ka dina, e dodonu mo na vakaduilevutaka na ivavakoso dodonu, o ira era vaqara tiko na ivoli e dodonu mera na vakaleqai.\nO ira era sarasara ena vakarorogo e bibi duadua vei ira. Eso na tamata e dau tavuki ira tani sara mada ga na ivavakoso ka taketetaki ira e muri me ra laki vakataucokotaka na levu ni saumaki mai. Na vakaraitaki ni nodra vakaduiutaki na tamata e dua na ivakarau vakaraitaki ena dua na nanuma.\nEso na ka, sa dodonu mo qarauna me rawarawa na kena rawati na ilavo. me da veivosakitaka mada #8217.\nVeikabani ni iLesilesi veisemati ni Ilesilesi\nSiko vei ira na Dauvakauiyau veiganiti\nCakava Vakarawarawa ka Gugumatua na iLavo mai na Volivolitaki ni Veivoli\nNa cava e sa rui dredre kina?\nVakaduri ni vakatataro\nTiko vata kei ira na sarasara matau, e sega ni rawa mo besetaka na bibi ni pasede ni veilesi. Sega ni vakabekataki, Au sa raica e vica na drau na ivakaraitaki ni tamata era sa cakacaka vakalevu cake mai na $2000 dua na vula rawarawa na nona semati vata kei na Amazon.\nIa,, na ilesilesi tale eso era solia na kabani e sega ni taudaku ni veiqaravi ena Amazon. Na Amazon e solia walega 8 ki na 10% me dua na ilesilesi levu duadua ni tamata, na kabani vaka na Kiliki kina dua na dausigadro me saumi kina 60% ena ilesilesi ni ivoli. Sa vakakina, Mo na vuku ni ko tomika cake na ivoli dodonu kei na kena levu e gadrevi.\nNa cava era dau cakava e vuqa na ka vou vou o ya- tauyavutaka ga na mataveilawa veiwekani e sega ni rawa kina na lewena, ena nodra mataveilawa ka sa tekivu toso tikoga kina. Era sega ni #8217;era sega ni kila na bibi ni tamata veiveisau dodonu. Oqori e vakavuna me dredre kina vei ira me ra rawa ilavo ena kompiuta.\nNa ganiti donu sa ikoya na tiki bibi duadua ni qaqa ni volivolitaki ni veivoli. Au sa raica e vica na kisi ena nodra vakaraitaka na tamata na nodra ivoli vei ira era sega ni taleitaka.\nKena ivakaraitaki -Ni dua e vaqara tiko e dua na idabedabe ka sa vakatorocaketaka tiko na iyaya ni talevoni veikauyaki, oqo e vakaoti gauna sara ga, igu, na cakacaka kaukauwa ka vakararawataki iko ka vakadredretaka vakalevu mo rawata eso na ilavo mai na volivolitaki kemuni.\nAu nanuma, ena gauna au tekivu volivolitaki kina au a cakava e dua na blog totoka sara. Keitou a cakacaka vata ena kena tauyavutaki na lewena e vinaka ka veivakauqeti. Keirau a lako ena dua na vakasaqaqara matailalai ni vosa ena veisisivi vosa mai na Semrush, kei na sosiu ena Google autocom. Voleka ni keimami 40 + itukutuku ni kena tomani tiko 2 Veivula.\nKeitou a vakanamata vakatabakidua ki na tukituki mai na yalo ni bula. Kena ibalebale ni dua e mataqali tamata “laptop vinaka duadua ena ruku ni 1000 dola”. E dodonu me ra sikova na noda ivola ena blog e vakatokai me “laptop vinaka duadua ena ruku ni 1000 dola”.\nNa ka dina eda cakava tiko na- eda sa vagolei ira tiko yani na ivavakoso dodonu. Kena ibalebale ni dua e vakasaqara tiko na “laptop vinaka ena ruku ni 1000 dola”, ka da sa qaravi ira tiko vakakina. Eke, ena tikina oqo, na levu ni saumaki mai e se sa tiko sara e cake ena gauna oqo.\nkevaka e dua e kerea na nomu laptop na itukutuku e kauwai kina. Eda sa sega ni volitaki volitaki se vakaraitaka e dua tale na ka.\nEra taura na tamata na veivuke mai na Facebook, Twitter, kei na so tale. me vakau na lori ki na nodra mataveilawa mai na ivurevure eso ka sega kina na volivolitaki. Na vuna sai koya- Na gaunisala o lako tiko kina mai na tabana vakaitukutuku raraba, e kea, ka kila e dua e vaqara tiko e dua na laptop mai na milioni na tamata.\nIa kevaka eda dau veivosakitaka na vakasaqaqara ena Google, e dua e matataka vakatabakidua e dua na vosa bibi ka rawata na kena yaga vakalevu duadua. O koya gona oqori’se cava na vuna e dau cecere cake kina na iwiliwili ni curuvou ni da rawata mai na idini vaqaqara mai na kena ena tabana vakaitukutuku raraba.\nIa,, ena sega ni rawa mo besetaka e rua na ka e rawa ni caka kina. E dua me na vakadikevi ira na vakarorogo dodonu sara ga ena ilawalawa ni vakauitukutuku raraba. Sa tiko e dua na digidigi mo lewena na ilawalawa e gadrevi ka wasea na veika e gadrevi vei ira.\nNa ikarua ni digidigi o ya me baleta na kena saumi na ivakalesilesi. E vakatarai iko na Facebook mo na vakaliuca e dua na ilawalawa ni yabaki ni bula ka vakakina o ira era taleitaka mai. Ena vakaraitaka na nomu buloqu ena kena vakau e dua na posi vei ira walega era vakayagataka tiko mai na laptop (ni dua na ivakaraitaki). Ia oqo tale e dua na yalani keda, eda sega ni #8217;eda sega ni kila na nodra gauna ni volivoli. Se ra sa volia se vinakata mera volia se mera gadreva walega mera kila na tekinolaji e vakayagataki tiko oqo.\nDua tale na sala me vakarawarawataki kina na ilavo ena volivolitaki ni veisemati ena kena vakaduri na idusidusi ni vakatataro. Sa vakadikevi ira rawa na tamata era vakasaqara tiko na ivoli ena saqata ni culacula..\nNa ka era na cakava o ya na kena saumi na veika baleta na tabana ni veivoli se tabana ni veika tale eso. Ni dua e sikova na nodra mataveilawa, era vakaraitaka na veika taucoko ni culacula oya ka kerea na veika matailalai ni bera ni vakayacori. Ena gauna e caka tiko kina, era toboka na nomu imeli, qai toso ki na ikarua ni ikalawa ka qai ikatolu. Ni vakacavari oti na ikarua ni ikalawa, era sa toso sara ki na iotioti ni draunipepa ni sausaumi.\nNa ka e yaco tiko eke na, era sa dui vakamacalataki ira tiko mai na tamata taleitaki. Vakamatatataka tiko, kevaka 100 o ira na tamata era sikova e dua na mataveilawa mera wilika kina na irairai ni ivoli, mai na drau, 30 era na vakalewena na tamata na itukutuku taumada, vakacuruma nodra imeli.\nE taudaku 30, duadua ga 5 era na toki na tamata ki na tabana ni sausaumi. Era na volia beka se sega ena dua na gauna lekaleka. Ia era sa vakaraitaka na nona taleitaka na itaukei ni mataveilawa. Era taleitaka na ivoli o ya ia era se bera ni vakarau mera sauma ena gauna o ya.\nIa oqo na gauna e tarava, biuta taucoko tu e drau na tamata, o ira na nomuni ivavakoso e lima walega na tamata. Kevaka o taura mai e dua na ilesilesi maqosa mai na dua na ivoli. Sa rawa mo vakalevutaka na ilesilesi oqori ena 5. Kevaka e levu cake na nomu ilesilesi mai na $100 ena dua na lutusobu, o sa na qai rawa ni raitayaloyalotaka vakarawarawa e rawarawa vakacava na kena volitaki na ilavo mai na volivolitaki ni veisemati.\nVeika Vakalawa ni Volivolitaki (kei na Sala mo Tekivu Kina)\nE rawa ni'u tara cake e dua na mataveilawa ena WordPress ka sega na Domain?\nE Rawa ni Ko Rawa ni Rawata na iLavo na Gonevuli ena Initaneti\nPrevious PostE vica na ilavo o rawa ni rawata mai na WordPress Blog?\nNext PostE vica na ilavo o rawa ni rawata mai vei Google AdSense?


NA VUNAU NI SORO 22 FOV - A sa vosa vei Mosese ko - Bible Search\nNA VUNAU NI SORO 21 NA VUNAU NI SORO 23\nNA VUNAU NI SORO 22\nSa tabu vua na bete sa sega ni savasava me kania na ka tabu, 1-7; a sa tabu na ka sa mate loa, se katilaki, 8,9. Sa tabu vua na vulagi me kania na ka tabu, 10-16. A ka mei soro me sega na kena ca, 17-25. Ai valavala ni soro, 26-33.\n1A sa vosa vei Mosese ko Jiova, ka kaya, 2Mo vosa vei Eroni kei iratou na luvena, me ra tawasei ira mai na ka sa tabu vei ira na Isireli, me ra kakua ni vakacacana na yacaqu tabu e na ka era vakatabuya me noqu: Koi au ko Jiova. 3Mo kaya vei ira, O koya vei ira kecega na nomudou kawa, e na nomudou veitabatamata, sa toro ki na veika tabu era vakatabuya vei Jiova na Isireli, ni sa sega ni savasava, a tamata ko ya sa na muduki tani e mataqu: Koi au ko Jiova. 4A tamata kecega vei ira na luve i Eroni sa vukavuka, se turi, me kakua ni kania ko koya na ka tabu, ka me savasava mada ko koya. Kei koya sa tara na ka sa sega ni savasava e na vuku ni mate, se na tamata sa yau loa na nona wai ni tagane; 5se koya sa tara e dua na ka sa qasi, sa vakatawasavasavataki kina, se sa tara na tamata sa tu vua e dua na ka ka sa vakatawasavasavataki kina; 6na tamata sa tara e dua sa vakakina, ena sega ni savasava ka yacova na yakavi, ka na sega ni kania na ka tabu, kevaka sa sega ni sili mada e na wai. 7Ia ni sa dromu na mata-ni-siga, ena savasava, ka me qai kania na ka tabu, ni sa kena kakana oqo. 8A ka sa mate loa, se sa katilaki, me kakua ni kania ko koya me vakavelavelataki kina: Koi au ko Jiova. 9Ia me ra vakabauta na noqu vunau, de ra cudruvi e na nodra cala, ka mate kina, ni ra sa vakacacataka: Koi au ko Jiova, ka vakasavasavataki ira.\n10Me kakua ni kania na ka tabu e dua na kai tani: a nona vulagi na bete, se nona tamata sa voli na nona cakacaka, me kakua ni kania na ka tabu: 11ia kevaka sa volia e dua na tamata e nai lavo ko koya na bete, me kana kina ko koya, kei koya sa sucu e nona vale: me ra kania na kena. 12A luvena yalewa talega na bete, o koya sa veiwatini kei na kai tani, me kakua ni kana ko koya e nai madrali sa lavelaveti mai na ka tabu. 13Ia kevaka sa yada na luvena yalewa na bete, se veibiu kei na watina, ka sega na luvena, a sa lesu tale ki na vale nei tamana, me vaka ni sa goneyalewa, me kania ga na kei tamana: ia me kakua na kai tani me kania. 14Ia kevaka sa kania loa na ka tabu e dua na tamata ni sa sega ni kila, me qai solia vua na bete na ka sa tautauvata kei na ka tabu, ka kuria e na dua na kena wase ni sa wase lima. 15Ia me ra kakua ni vakacacana na nodra ka tabu na Isireli, era sa vakacabora vei Jiova; 16ia ni ra kania na kedra ka tabu, era vakavuna na nona cudruvi e na nodra caka cala; ni sai au ko Jiova, sa vakasavasavataki ira.\n17Sa vosa talega vei Mosese ko Jiova, ka kaya, 18Mo vosa vei Eroni, kei iratou na luvena, kei ira kece na Isireli, ka kaya vei ira, Ko koya yadua vei ira na mataqali i Isireli, se na kai tani sa tiko kei ira na Isireli, sa vakacabora na nonai madrali, e na vuku ni dua na nona bubului, kei na nonai soro kecega sa lomana me vakacabora, era via cabora vei Jiova mei soro kama; 19mo dou vinakati kina, me dua na ka tagane sa sega na kena ca, se pulumokau, se sipi, se me. 20Ia na ka sa dua kina na kena ca, dou kakua ni cabora: ni na sega ni ka dou na vinakati kina. 21Ia ko koya yadua sa vakacabora e dua nai madrali ni veivinakati vei Jiova, me vakayacora na ka ka bubului kina, se nai soro sa lomana ga me cabora, se pulumokau se sipi, me sega na kena ca, me vinakati; me kakua kina e dua na kena ca. 22A mataboko, se ramusu, se mudu e dua na tikina, se dabo, se sa bu ca se vakanana, dou kakua ni vakacabora oqo vei Jiova, se vakacabora vei Jiova e dua na ka oqo e na bukawaqa, e na dela ni cabocabo-ni-soro. 23A pulumokau, se lami, sa dua na tikina sa vakatani se yali e dua na tikina, oqo e tara mo vakacabora ni sa lomamu ga; ia me vakayacori me ka ni bubului, ena sega ni donu kina. 24Dou kakua ni vakacabora vei Jiova na ka sa qaqi na qalana, se vorolaki, se ramusu, se sa sele; ia dou kakua ni cabora e dua na ka oqo e na nomudou vanua. 25Dou kakua talega ni taura vei ira na kai tani e dua na ka vakaoqo mo vakacabora me kakana me nei koya na nomudou Kalou; ni sa tu kina na kena vuca, kei na kena ca: dou na sega ni vinakati kina.\n26Sa vosa talega vei Mosese ko Jiova, ka kaya, 27Ni sa sucu e dua na pulumokau, se sipi, se me, me tiko voli kei tinana ka bogi vitu; ia e na kenai kawalu ni siga, kei na veisiga emuri, ena donu ni sa cabo e na bukawaqa mei soro vei Jiova. 28Ia na pulumokau yalewa se sipi yalewa, dou kakua ni vakamatea ruarua, ko koya kei na luvena, e na siga e dua.\n29Ia ni dou sa via vakacabora e dua nai soro ni vakavinavinaka vei Jiova, mo dou vakacabora mo dou vinakati kina: 30e na siga ko ya ga me kani; me kakua ni vo ki na mataka: Koi au ko Jiova.\n31Ia dou vakabauta na noqu i vakaro, ka muria: Koi au ko Jiova. 32Dou kakua tale ni vakacacana na yacaqu tabu; ia ka'u na vakarokorokotaki ga vei ira na Isireli: Koi au ko Jiova, o koya ka vakasavasavataki kemudou, 33ka'u a kauti kemudou mai na vanua ko Ijipita, me'u nomudou Kalou: Koi au ko Jiova.


Tara Tiko na Valenivolavola ni Tabana Vou e Cameroon\nWILIKA ENA VOSA Afrikaans Albanian Armenian Azerbaijani Belize Kriol Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish English Finnish French Georgian German Greek Hebrew Hungarian Indonesian Italian Japanese Kinyarwanda Kirghiz Korean Lithuanian Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Thai Turkish Ukrainian Vietnamese Yoruba vakaViti\nEra le 50 na lewe ni vuvale e Peceli era veiqaravi tiko ena siti o Douala, e Cameroon. Era na qai tawana na nodra valenivolavola ni tabana vou ena yasayasa o Logbessou, me sosomitaka na valenivolavola e tiko ena gauna qo ena yasayasa o Bonabéri. Na kena tara tale e dua na valenivolavola ni tabana e ivakadinadina ni tubu tiko na cakacaka vaKarisito e Cameroon. Qo na vanua era tiko kina ena iVakananumi ni mate i Karisito e sivia na 100,000 ena 2017, e vakaruataki tale na iwiliwili ni dautukutuku.\nEra vakaduria tiko na tacida tagane na itataqomaki me baleta na lidi ni yaseyase.\nNa vanua e caka kina qo na tarataravaki e toka tikiva ga e dua na Vale ni Soqoni Lelevu. Era sa tekivutaka tiko na bolecakacaka na kena yavu. Ni sa na oti na tarataravaki na kena irairai ena vaka ga na tabavale era tiko ena vanua qori, ia ena tiko tani ga na valenivolavola me vaka ga e laurai toka e cake. E lalawataki tiko mera na toki kina na lewe ni vuvale e Peceli ena icavacava ni 2019.\nE kaya o Gilles Mba e dua na lewe ni vuvale e Peceli e Cameroon, e veiqaravi tiko ena Tabana ni iTukutuku, “e vakasakiti dina na nodra bolecakacaka e vica vata na udolu na mataveitacini mera veivuke ena tarataravaki ra qai vakaraitaka na ivakarau ni rai i Aisea.” (Aisea 6:8) E kaya tale ga, “na cakacaka vakatubuqoroqoro qo e vakauqeti keimami kece na veiqaravi tiko ena valenivolavola ni tabana. Keimami sa rai vakanamata tiko ena kena vakayagataki na valenivolavola vou qo me vaka na inaki e vakatabui kina, oya me lagiti ga kina na yaca i Jiova.”\nEso vei ira na sivia na 2,800 na mataveitacini era tiko na bose me baleta na nodra veivuke ena tara ni valenivolavola ni tabana.


1 Ka raica oqo, a sa yaco ena itekivu ni ka vasagavulu ni yabaki ni nodra veiliutaki na turaganilewa vei ira na tamata i Nifai, sa tekivu e dua na dredre levu ena kedra maliwa na Nifaiti.\n2 Ka raica, sa mate ko aPaorani, ka sa lako yani ena sala ni kai vuravura kecega; a sa tekivu kina e dua na veileti kaukauwa se ko cei vei iratou na veitacini, na luvei Paorani, me taura na idabedabe ni veilewai.\n3 Ia oqo na yacadratou na veiqatitaka tiko na idabedabe ni veilewai, ka ratou sa vakavuna tale ga me ra veileti kina ko ira na tamata: Ko Paorani, ko Paenikai kei Pakumenai.\n4 Ia e sega ni ko iratou wale ga oqo na luvei Paorani (ni ra a lewelevu na luvena), ia sai iratou ga oqo ka ratou veiqatitaka tiko na idabedabe ni veilewai; a ratou sa vakavuna kina me ra tawase vakatolu na tamata.\n5 Ia, a sa yaco ni sa digitaki ko Paorani mai na adomodra na lewe ni vanua me turaganilewa levu ka me nodra kovana tale ga na tamata i Nifai.\n6 Ka sa yaco ni sa raica ko Pakumenai, ni sa na sega ni rawata ko koya na idabedabe ni veilewai, sa mani duavata ga kei na domodra na tamata.\n7 Ia raica, sa cudru vakalevu sara ko Paenikai, kei na iwase ni tamata ko ya, era a vinakata me nodra kovana ko koya; a sa vakarau kina ko koya me cavilaki ira tani na tamata me ra tu ka saqati ira na wekadra.\n8 Ka sa yaco ni sa vakarau me vakayacora oqo, raica, a sa tauri ka lewai me vaka na domodra na lewenivanua, ka sa lewai me vakamatei; ni a tutaka na veisaqasaqa ka segata me vakarusa na nodra agalala na tamata.\n9 Oqo ni ra sa raica ko ira na tamata ka ra a gadreva me nodra kovana ko koya, ni sa lewai me vakamatei, era sa cudru sara kina, ka raica, era sa tala yani e dua na tamata ko Kisikumeni, io ki na idabedabe ni veilewai nei Paorani, ka sa labati Paorani ko koya ni a dabe toka ena idabedabe ni veilewai.\n10 Era a qai cici muri koya na tamata i Paorani; ia raica, sa rui totolo na dro nei Kisikumeni ka sega na tamata e vesuki koya rawa.\n11 Ka sa lako yani vei ira na a talai koya, ka ra sa duavata ena dua na veiyalayalati, io, era sa bubului ena yacai koya na nodra Dauniveibuli tawavakaiyalayala, ni ra na sega ni tukuna vua e dua na tamata ni a labati Paorani ko Kisikumeni.\n12 A sa sega kina ni kilai ko Kisikumeni ena kedra maliwa na tamata i Nifai, ni a vakaisulu vakalecaleca tu ko koya ena gauna e a labati Paorani kina. Ka ra a curu maliwai ira yani na tamata ena dua na iwalewale a sega ni kunei rawa kina ko Kisikumeni kei ira na nona ilawalawa era a veiyalayalati vata kaya; ia ko ira kecega era sa kune a sa lewai me ra amate.\n13 Ka raica oqo, sa lesi ko Pakumenai me vaka na domodra na lewenivanua me turaganilewa levu ka kovana vei ira na tamata, me veiliutaki me isosomi kei Paorani na tuakana; me vaka na nona dodonu. A sa caka na ka kece oqo ena ikavasagavulu ni yabaki ni nodra veiliutaki na turaganilewa; ka sa mai cava na yabaki ko ya.\n14 Ka sa yaco ena ika vasagavulu kadua ni yabaki ni nodra veiliutaki na turaganilewa, era sa soqona vata kina na Leimanaiti e dua na mataivalu sega ni wili rawa na lewena; ka vakaiyaragitaki ira ena iseleiwau kei na isele takelo, kei na dakai titi kei na kena gasau, kei na isala kaukamea kei na peleti ni seredra, kei na veimataqali isasabai kecega.\n15 A ra sa lako sobu tale mai me ra vala kei ira na Nifaiti. A sa liutaki ira e dua na tamata na yacana ko Korianatuma; sa kawa i Saraemala ko koya; ia sa se tani mai na kedra maliwa na Nifaiti; a sa tamata levu ka qaqa.\n16 Ia sa nanuma ko Tubaloca na nodra tui na Leimanaiti, o koya na luvei aAmoroni, ni rawa ni vorati ira na Nifaiti ko Korianatuma, ena nona qaqa kei na nona yalomatua; a sa talai koya yani me na rawa kina vua me rawai ira na Nifaiti—\n17 O koya sa vakayavalati ira kina me ra cudru, a sa soqoni ira vata na nona mataivalu ka lesi Korianatuma me nodra iliuliu, ka vakarota me ra lako yani ki na vanua ko Saraemala ka valuti ira na Nifaiti.\n18 Ka sa yaco ni ena vuku ni levu ni veisaqasaqa kei na veika dredre e yaco tiko ena matanitu, era a sega ni biuta kina na levu ni tamata e rauta me yadrava na vanua ko Saraemala; ni ra a nanuma ni ra na sega ni doudou na Leimanaiti me ra lakova mai na loma ni nodra vanua, me ra kabata na koro levu ko Saraemala.\n19 Ia a sa yaco ni sa liutaki ira yani na nona mataivalu levu ko Korianatuma ka lakovi ira na lewenikoro, a sa rui totolo sara na nodra itosotoso ka sega kina na gauna me ra vakasoqona vata na nodra mataivalu ko ira na Nifaiti.\n20 A sa yaviti ira sobu kina era yadrava tiko na matamata-ni-koro ko Korianatuma ka kauta yani na nona mataivalu taucoko ki na loma ni koro, era sa vakamatei ira kecega era vorati ira, ka ra taura kina na koro taucoko.\n21 Ka sa yaco ni sa dro e matai Korianatuma ko Pakumenai na turaganilewa levu, io ki na bai ni koro. Ka sa yaco ni sa yaviti koya ena bai ko Korianatuma ka a mate sara kina. Ka sa yalani kina na veisiga i Pakumenai.\n22 Ia oqo ni sa raica ko Korianatuma ni sa taura na koro ko Saraemala, ka raica ni ra sa dro e matana ko ira na Nifaiti, ka ra vakamatei ka tauri ka bala ki vale ni veivesu, ka sa taura na koro ni valu kaukauwa duadua ena vanua taucoko, sa doudou mai na lomana ka sa vakarau me lako yani me kabata na vanua taucoko.\n23 Ia oqo e a sega ni dede ko koya ena vanua ko Saraemala, ia e a kauta yani e dua na mataivalu levu ka yaco sara ki na koro ko Vanuasautu; ni sa nakita tu me lako yani ka taya na nona sala ena iseleiwau, me taura kina na veiyasa ni vanua ki na vualiku.\n24 Sa nanuma ko koya ni tiko na nodra kaukauwa levu duadua ena lomadonu ni vanua, a sa lako yani kina ka sega ni solia e dua na gauna vei ira me ra vakasoqoni vata kina ka vakavo ga ena veilawalawa lalai; ena ivalavala oqo era sa kabai ira kina ka musuki ira sobu ki na qele.\n25 Ia raica, na nona ilakolako oqo ko Korianatuma ena lomadonu ni vanua, sa solia vei Moronaia e dua na itutu vinaka cake sara mai vei ira, e dina ga ni ra a lewevuqa sara na Nifaiti era a sa vakamatei.\n26 Ia raica, a nanuma ko Moronaia ni ra na sega ni doudou na Leimanaiti me ra lako mai ki na loma ni vanua, ia ni ra na valuta ga na veikoro vakavolivolita na iyalayala ni vanua me vaka era a dau vakayacora e liu; o koya sa vakarota kina ko Moronaia me ra yadrava na nona mataivalu qaqa na veiyasana vakavolivolita na iyalayala ni vanua.\n27 Ia raica, era sa sega ni rere na Leimanaiti me vaka na nona gagadre, ia era sa curuma sara yani na loma ni vanua ka taura na koro turaga ko Saraemala, ka ra sa curuma tiko yani na veiyasa ni vanua bibi ka vakamatei ira na tamata ena veivakamatei levu, na tagane kei na yalewa kei na gone, a ra sa taura e vuqa na koro lelevu kei na koro ni valu.\n28 Ia ni sa kila na ka oqo ko Moronaia, sa talai Liai sara yani me takosovi ira ni bera ni ra yaco ki na vanua ko Vanuasautu.\n29 Ka sa kitaka vakakina ko koya; ka takosovi ira ni bera ni ra yaco ki na vanua ko Vanuasautu, ka valuti ira, ka ra sa vakasuka lesu ki na vanua ko Saraemala.\n30 Ka sa yaco ni sa takosovi ira ko Moronaia ena nodra vakasuka ka valuti ira, ka sa dave vakayauyau kina na dra; io sa lewevuqa sara era yaviti mate kina, ka sa kunei tale ga ena kedra maliwa na mate ko aKorianatuma.\n31 Ia raica oqo, sa sega na vanua me ra vakasuka kina na Leimanaiti, era sa sega ni dro rawa ki na vualiku se ki na ceva, ki na tokalau se ki na ra, ni ra sa vakavolivoliti ena veiyasana kecega mai vei ira na Nifaiti.\n32 A sa mani togoraki ira ga yani kina na Leimanaiti ko Korianatuma ki na kedra maliwa na Nifaiti, ka ra sa tu kina ena ligadra na Nifaiti, ka sa mate kina ko koya, ka ra soli ira yani vakai ira na Leimanaiti ki na ligadra na Nifaiti.\n33 A sa yaco ni sa taura tale ko Moronaia na koro ko Saraemala, ka vakarota me ra biuta na vanua ena vakacegu ko ira na Leimanaiti era a tauri tu vakavesu.\n34 A sa mai cava kina na ikavasagavulu kadua ni yabaki ni nodra veiliutaki na turaganilewa.


Kere i lavo\nDua na yakavi ni siga Vakarauwai era sa veibuku sara na cauravou ni koro o Vunivaivai, mai na Nakelo me ra la?ki gunu koko ki na koro ko Waikete e na Tikina talega o Nakelo.\nNi se qai yakavi lailai ga mai na vanua, sa kerekere sara o Naibuka vei tamana, ke rawa ni solia vua e dua na nona sede me lai gunu koko kina.\nOti ga oya, sa qai tukuna vua o tamana ni sega na sede, ka sega talega ni dua na ka vinaka e kauta mai na gunu koko e via la?ki cakava oya ki Waikete.\nNa levu ni nona katakata o Naibuka, e vacuvacuka sara ga na lalaga ni nodratou valenisili, ka dewa yani e na dua na vu ni vudi, ka sa vakarau dreu tu e yasani valenisili.\nGauna e qai cicivi koya yani kina o tamana me vesuka, sa gutugutuwa makawa o Naibuka, ka yali sara yani e na loma ni veikau.\nE mocemoce vakaca toka o tinana e na lomaloma ni bogi, baleta ni sega vakadua ni dau moce tani na luvena o Naibuka.\nNa gauna e qai dolava kina o tinana na katuba ni vale me la?ki vakatoka ti e na valenikuro i tuba e na mataka lailai, sa raica sara ni sa lili tu e na dua na dali o Naibuka, ka vesu tu e na dua na vu ni maqo ka toka tikiva ga na nodratou valenikuro, mai bobo tu yani na matana, ka katia tu na yamena.\n?Woilei… na luvequ…e sa qai vakaloloma dina, isa turaga, kevaka me a soli ga na nona sede ni gunu koko, woilei…..luvequ….luvequ….luvequ,? sa sorova na tagi qoqolou o nona Nana.\nSega ni bera na nodra sa veicicivi mai na buinigone, ka lewe levu era sa mai tagi tu ga e na ruku ni vu ni maqo, ka lili tu kina o Naibuka.\nYadra cecekala ga mai o tamana me cici yani i tuba, qai raica ni vesuka tu ga o Naibuka na dali e na nona qavokavoka.\nQai ra kidacala ga na veitagicaki tiko ni sa karauti ira o tamana me ra tiko lo, kei na nona kaya yani vei Naibuka vaqo ri ne: ?Waiko, tosoa sobu tale na dali, mo vesuka e domomu.?\nKidacala tale o ira na veitagicaki tiko ni sa kaya yani o Naibuka,? Sa….me?u…mate.?\nDua na gauna e rau a la?ki tei paini kina e dua na veitavaleni mai na loma ni Tebara ki na loma ni colo kei Nadi.\nNodrau yaco ga yani va qo, sa tukuni sara me rau la?ki vakaotia na nodratou i wiliwili na turaga ni Naitasiri, ka ni ratou se lewe 28 tikoga.\nNa mata cakacaka e dodonu me lewe 30 na kedra lewe levu, dua na keba.\nNodratou dau ni vakasaqa e na keba oya e dua na turaga ka a gole e na i valu ki Solomoni, ka sa matau no vua na vakacesere, ka ni sega ni taleitaka na yagona na vakasote.\nNi sa dau vakarau moce e veitaviaka ga na qele ka ra kabita tu na nona ibe, ka sega ni lima na miniti, sa rogo tale na i varo ni kau mai Malau.\nDua na yakavi ni oti ga mai na tei paini, rau sa gole sara mai na veitavaleni, mai vakacegu toka e na dua na delana, ka irova sobu tu yani na nodratou keba.\nRau rai sara ga vaqo, sa curu mai tuba o nodratou dau ni vakasaqa vata kei na beseni valawa, me mai bulia na kedra tovoi me i vakayakavi.\nIa, na gaunisala e na nodratou keba e gole mai yasana i mawi, kei na yasana i matau, ka rawa ni raica vinaka sara ga o koya na nodratou dau ni vakasaqa ke dua e gole yani.\nNi rau se sarasara tokaga na veitavaleni, lako vata tu na vakanananu mai nakoro, rau sa raici koya e buli tovoi tiko ni sa veiraiyaki.\nGauna ga e sega ni raica kina e dua sa tekivu mila na serena, mila na dakuna, mila vakalailai na dela ni muna, kena oti tu ga oya, coba tale na ligana e na valawa, ka sega madaga ni sasavui.\nBuli tiko na valawa, ka veiraiyaki tikoga na matana de dua e sa lesu mai, ia, e sega vakadua ni kila ni rau vakasaravi koya vinaka tiko yani na veitavaleni.\nDede ga vakalailai se bai veiraiyaki, gauna ga e raica kina o koya ni sega ni dua e se yaco yani, sa bai mila mai na serena, cowiri i dakuna, rai tale i yasana i mawi kei na yasana i matau, qai vakasisima sobu na nona i qaqalo tubutubu siviti ira e dale ni muna, ka yali sara e na nona i suluvakatoga.\nRau rai toka yani na veitavaleni, ni sa veimoiyaki toka na turaga oya ka kataremoremo na matana vaka e dua na mata ni rea e na gauna e raica kina vakasauri na matanisiga, e na gauna e sa yali toka kina na ligana e na nona i suluvakatoga.\nNa nona cavuta tu ga mai oya na ligana, vakadua tale e na loma ni beseni valawa.\nNodrau veiraici ga na veitavaleni, rau sa sorova sara ga na veitagitaki, ka vakananuma na veimataqali kakana vinaka e na nodrau dui veivale.


Ministry for Pacific Peoples — Vakaraitaka mai na nomu nanuma ena ivola ituvatuva ni Vosa ni Pasifika Vakaraitaka mai na nomu nanuma ena ivola ituvatuva ni Vosa ni Pasifika\nHome / Programmes / Pacific Languages Strategy / Vosa Vakaviti | Fijian\nVakaraitaka mai na nomu nanuma ena ivola ituvatuva ni Vosa ni Pasifika\nNa noda vosa ni Pasifika e tikina bibi sara ni noda itovo vakavanua, ivakatakilakila kei na noda tiko vinaka\nKeimami sa biuta vata e dua na iwalewale lailai ni ituvatuva ni Vosa ni Pasifika me vukea na kena toso cake na vakayagataki ni ciwa na vosa ni Pasifika e Aotearoa.\nKevaka e dua na ka sa vakavulica vei keda na COVID-19, sa ikoya na bibi ni noda vosa me da semati ka veitokoni vakaikeda. Na vakatauvatani na itukutuku ni wili leweni vanua ena 2013 kei na wili leweni vanua ni 2018 e vakaraitaka ni sa lutu na iwasewase ni vosa ni Pasifika e-Aotearoa.\nSe o dua na itabagone, itubutubu, qasenivuli se dua na iliuliu ni itikotiko raraba se dua ga na tamata e dau taleitaka na vakabulabulataki ni vosa ni Pasifika - keimami sureta na nomuni nanuma. Keitou sureti ira talega mai na veisoqosoqo vakaitikotiko, bisinisi, Lotu kei na ilawalawa kecega era veiqaravi ena itikotiko raraba ni Pasifika.\nNa veivakasalataki ena yaco tiko mai ena I ka 4 ni Okotova – 12 ni Noveba.\nVolai ni ituvatuva ni Vosa ena Pasifika – Taro ni Veivosaki\nNa cava ena cakava na iwalewale ni Vosa vaka-Pasifika?\nNa iwalewale ni Vosa vaka-Pasifika ena tuvanaka na veika e gadrevi me tokoni kina na kena vakayagataki vakalevu na noda vosa e Aotearoa.\nNa cava na veitalanoa oqo?\nMe cakacakataki na iwalewale ni Veivosa ni Pasifika, keitou gadreva na nomu cau kei na vakasama me kilai kina na veika e gadrevi me tokona na nomu vosa se veivosa eso.\nKeitou sa kerea tiko mo vakacuruma na veika e gadrevi me tokoni kina e levu cake na kena vakayagataki na vosa ni Pasifika e Aotearoa.\nEna vakayagataki vakacava na noqu cau?\nKeitou na vakayagataka na nomu nanuma me taucoko kina na iwalewale ni Vosa ni Pasifika ka vakasalataka na Matanitu ena veika e gadrevi me tokona na vakalevutaki ni kena vakayagataki na vosa ni Pasifika e Aotearoa\nMe'u na kaya vakacava?\nE rawa ni o tukuna na lomamu ena:\nSa vakarautaki tu ena neitou mataveilawa e dua na fomu ni vakalelewa ka solia vei iko e dua na madigi mo tukuna vakadodonu ka taqomaki kina.\nVakauta na nomu nanuma ena imeli: [email protected]\nE rawa talega ni o ni veitaratara kei keimami ena imeli ena dua na vakasama, nanuma se taro.\nKo cei e rawa ni'u taroga ke tiko eso na noqu taro?\nVeitaratara kei ira na Nodra Cakacaka na Tamata ena Pasifika ena [email protected]\nVakacava na galala ni tamata yadua?\nNa itukutuku o solia ena sega ni vakatakilakilataki iko vakatamata se vakatamata yadua baleta ni itukutuku kei na veika kece era vakasokumuni ena vakasoqoni vata. Ia, e rawa ni keimami vola na yacamu ena iotioti ni ripote me dua na tiki ni lisi raraba ni tamata era soli vakasama ena gauna ni veivakadonui. Kevaka o sega ni vinakata me volai na yacamu, yalovinaka ni tukuna vei keimami.\nKevaka ko vinakata eso na veitukutuku vou eso ena iwalewale ni vosa ni Pasifika, kerea solia mai nomu email.\nAu solia na nanuma ena kena tokona na ituvatuva na vei vosa era (kerea mo digitaka):\nTe Gagana Tokelau Vagahau Niue Te reo Māori Kuki 'Āirani Gagana Samoa Lea Faka-Tonga Te Gana Tuvalu Vosa Vakaviti Fäeag Rotuam Te taetae ni Kiribati Au solia na noqu nanuma raraba ena ituvatuva\nWase ni yabaki\n0-14 na yabaki 15-24 na yabaki 25-34 na yabaki 35-44 na yabaki 45-54 y na yabaki 55-64 na yabaki 65+ na yabaki\nKo vakaitikotiko I vei ena gauna oqo?\nNa ituvatuva ni Vosa vaka-Pasifika e tolu na kena cakacaka bibi ka kena inaki me tokona e dua na rai raraba ni rawati vinaka ni vosa ni Pasifika mai Aotearoa:\nCakacaka bibi 1: Vagolea na rai me vakadeitaki kina ni sa vakamareqeti na vakayagataki ni vosa ena Pasifika\nCakacaka bibi 2: Vakalevutaka cake na madigi kei na salatu me vulici kina na vosa ni Pasifika\nCakacaka bibi 3: Tauyavutaka e dua na ilakolako me baleta na vosa ni Pasifika me dau vakayagataki vakalevu cake, kei na vuqa tale na vanua e rawa.\nEra sa toboka tiko beka na veicakacaka bibi oqo na veika e gadrevi me vakalevutaki kina na vakayagataki ni vosa ni Pasifika e Aotearoa?\nEna nomu rai, e tiko tale beka eso na cakacaka bibi e gadrevi?\nNa cava na vuna o nanuma kina ni sa ka bibi me da vakadewataka na veivosa ni Pasifika ki na itabatamata ka tarava?\nEra sa cakacaka vakaukauwa na neimami itikotiko raraba me ra taura ka maroroya tiko na neimami vosa eke e Aotearoa. Sa tu eso na veisala kei na parokaramu ena veivanua raraba me tokona na vosa ni Pasifika okati kina na Veimacawa ni Vosa kei na soqo vakaitikotiko.\nNa mataqali vakasama cava ni vosa ni Pasifika e mana vinaka ena nomu itikotiko?\nNa sala cava o nanuma ni rawa ni tokoni vinaka cake kina ena nomu itikotiko na vosa ni Pasifika?\nSa tubu cake tikoga na toso ena neimami ivakarau ni vuli me tokona na vosa ni Pasifika ka solia vei ira na itabagone e levu cake na ivukevuke me ra vulica ka maroroya tiko kina na nodra vosa.\nNa sala cava o nanuma ni rawa ni tokoni vinaka cake kina ena ivakarau ni vulici ni vosa ni Pasifika e Aotearoa?\nNa cava o nanuma e dodonu me vakaliuci? (i.e. ivukevuke vakalivaliva, vulici ni rua na vosa kei na vakatautauvata kece ni vuli, levu na qasenivuli)\nNa veivanua cava ena rawa ni vakayagataki kina na vosa ni Pasifika ka yaga vakalevu vei iko? (i.e. vuli, e vale, ena vanua ni cakacaka kei na bisinisi)\nNa mataqali itukutuku raraba kei na veiqaravi cava e dodonu me tiko ena vosa ni Pasifika? (i.e. ivakatakilakila raraba, notisi vakaitikotiko, tabana vakau itukutuku raraba)\nO duavata beka kei rai oqo?\nDuavata sara vakavinaka Duavata Sega na yasana e totaka Sega ni Duavata Sega sara ga ni duavata\nO sa duavata beka ki na tini na yabaki ni gauna vakarautaki?\nO sa vakadonuya beka na iwalewale ni kena vakaliuci na vosa?\nO sa vakadonuya beka na tolu na cakacaka me vakayacori?\nE dodonu beka me da tuvana na inakinaki me vakarautaki kina na veisau kei na tubu? Ke vakakina, na vakacava beka na kena irairai?\nE tiko beka eso na itikotiko duidui ena iwalewale vakarautaki?\nE tiko tale beka eso na ivakasala o via wasea?


Cakacaka, chapter 18 of the Fijian Bible - with audio narration\nNi sa oti na veika oqo, sa biubiu mai Aceni o Paula me lako ki Koronica.\n2 A sa kunea kina e dua na Jiu ka yacana o Akuila, sa sucu mai Ponito, o koya kei na watina o Pirisila, e rau se qai yaco walega mai ena nodrau lako mai Itali (baleta nai vakaroi Kilotiu, me ra lako tani taucoko mai Roma na Jiu); sa lako o Paula vei rau.\n3 Sa la'ki tiko vata kei rau e nodrau vale o Paula ka cakacaka vata kei rau, ni rau dau cula vale laca na veiwatini oqo ka tautauvata talega kei Paula.\n4 Ena vei SigaTabu sa tu o Paula ena vale ni lotu me vakamacala vei ira na Jiu kei ira na kai Kiriki me rawai ira.\n5 Ni rau sa yaco mai o Sailasa kei Timoci ena nodrau sa lesu mai Masitonia, sa sega ni qai cegu tiko o Paula, ena nona vunautaka tiko vei ira na Jiu, ni sa Karisito o Jisu.\n6 Ia ni ra saqati koya ka vosavakacacataki koya tikoga na Jiu, sa kureitaki o koya na kuvu ni qele mai na nona I sulu, ka tukuna vei ira, "Na nomudou mate sa na baleti kemudou ga, Au sa vuluvulu mai kina. Tekivu oqo, Au sa na golevi ira sa na kai Veimatanitu Tani."\n7 A sa lako tani mai kea, ka lako kina vale ni dua na tamata ka yacana o Jasitusi, e tamata lotu dina, na nona vale e toka tikiva na vale ni lotu.\n8 Nai liuliu ni vale ni lotu o Kirisipo sa vakabauta na Turaga, kei ira talega nona matavuvale. E lewe levu vei ira na kai Koronica ni ra sa rogoca, era sa vakabauta era sa papitaisotaki sara.\n9 Ena dua na bogi a vosa kina na Turaga vei Paula ena raivotu, "Mo kakua ni rere, ia mo vosa tikoga, me kua ni dua na gauna mo cegu kina,\n10 "Ni'u sa tiko vata kei iko, ena sega ni rawa ni dua me via vala vata kei iko me vakacacani iko, ni lewe levu vei ira ena koro levu oqo sa Noqu tu."\n11 Sa tikoga mai kea ena nona veivakavulici tiko ena vosa ni Kalou, me rauta ni dua na yabaki ka vula ono.\n12 Ia ni sa mai kovana e Akaia o Kalio, era sa lomavata na Jiu mera lako ka tauri Paula vakaukauwa, era sa qai kauti koya kina i tikotiko ni veilewai vua na kovana,\n13 Era tukuna, "Na tamata oqo sa cikevaka tiko vei ira na tamata, me ra qarava na Kalou ka sega ni vaka nai valavala ni vunau."\n14 Ni vakarau me vosa yani o Paula, sa vuki o Kalio ka vosa vei ira na Jiu, kevaka e voroki na lawa ni matanitu ena kisi oqo, io, au na vakarogoci kemudou na Jiu.\n15 "Ia kevaka me dua ga na veiletitaki ni tutu se dua na vosa vakasabalia, se dua nomudou lawa vaka Jiu, mo dou sa raica mada ga, na mataqali leqa vaka oqo au sega ni vinakata me'u vakatulewa kina."\n16 Sa cemuri ira taucoko mai na i tikotiko ni veilewai.\n17 O ira kece na kai Kirisi era sa tauri Sosiceni o koya sa lewa na vale ni lotu, era sa qai vakamokulaki koya ena mata ni tikotiko ni veilewai. Ia sa sega sara ga ni via kauwai kina o Kalio.\n18 E vica tale na siga nona tiko e kea o Paula sa qai tatau ni vakamoce vei ira na lewe ni lotu, ka sokota yani na baravi kei Siria, e rau sa lako vata kei koya o Akuila kei Pirisila mai Kenikiria ka la'ki koti tasi kina o koya ni cakava e dua nona bubului.\n19 Ni sa yaco mai Efeso nai lakolako oqo, sa biuti rau tu e keya; ia o koya sa lako ki vale ni lotu ka veiwasei vei ira na Jiu.\n20 Era kerei koya me se tei tiko tale mada me vica na siga, e tukuna o koya ni sa sega ni rawa ni sa lekaleka sara tiko vua na gauna.\n21 Ni sa vakarau me biuti ira, sa qai tukuna, "E dodonu me'u tiko mai Jerusalemi me donuya na soqo ni marau mai oqo, ia au na lesu tale mai vei kemudou, kevaka sa lewa ni Kalou." A sa cavu i kelekele mai Efeso.\n22 Ka la'ki kele tale na waqa ki Sisaria, a sa cabe cake me sotavi ira na soqosoqo lotu, yavi tale mai kea nai kelekele me soko sobu ki Anitioki.\n23 Ni nona tiko vakalailai mai kea, sa biubiu tale mai ka lakova yani na veikorokoro ena yasana o Kalatia kei Firijia, ena nona veivakayaloqaqataki kei na nona vukei ira na tisaipeli, mera tubu cake vua na Turaga.\n24 E dua na Jiu na yacana o Apolosa, e a sucu mai Alekisadaria, sa tamata dauvunau, ka qasenivuli titobu ni Vola Tabu, a sa lako mai o koya ki Efeso.\n25 Na tamata oqo e sega ni vakamelei rawa na titobu ni nona i vakavuvuli kei na nona i vunau baleta na Turaga, e dina mada ga ni kila tu ga o koya e dua na tamata o Joni na dauveipapitaisotaki, ka sega tale ni dua e se kila o koya.\n26 Ni vosa ena loma ni vale ni lotu e sega ni dau rere, Ena dua na siga e rau rogoci koya o Akuila kei Pirisila ni vosa tiko baleta na Turaga, ni oti mai na nona vunau katakata, rau sa qai kauti koya vakatikitiki ka la'ki vakamacalataka vua na bula i Karisito ni sa oti mai na gauna i Joni.\n27 Sa mani nanuma o Apolosa me lako ki Akaia, era vukei koya na lewe ni lotu ena nodra volavola vei ira na lewe ni lotu mai kea mera ciqomi koya, ni sa yaco yani e vakatatataki cake na lewe ni lotu ena nona talaucaka nai tukutuku ni vakacegu.\n28 E sega ni lolou sobu o koya ni tu ena matadra na lewe vuqa me vakacalai ira na Jiu, sa dusimaka ga vei ira nai Vola Tabu ni sa Karisito o Jisu.


Na Qoli Butako Ena Veiyasai Viti\nNa qoli butako ena veiyasai Viti e vakayacori ena veisiga, e vakaraitaka e dua na vakadikedike. Na United Nations Development Programme (UNDP) e tukuni kina e Viti na iqoliqoli\n29 Jan 2019 11:50\nOqo eso vei ira na kawa ni ika era qoliva tiko na dau qoli butako.\nMore on Siga Vou\nMarautaki Na Veivuke Ni Matanitu\nCakacaka vakaukauwa na yavu eda na rawata kina na bula sautu, marau\nKauwai Nei Namosi Ena Lawa Vakaturi Vou\nNa Nodra Vuli Na iSausauvou\nNa qoli butako ena veiyasai Viti e vakayacori ena veisiga, e vakaraitaka e dua na vakadikedike.\nNa United Nations Development Programme (UNDP) e tukuni kina e Viti na iqoliqoli e vakatokai me nodra dodonu o ira era va kovukovu ni waitui.\nE ratou maroroya tu na Matabose ni Qoliqoli vakaitaukei, e kuria na vakadidike na wasewasei vakamatailalai ni qoliqoli. E tiko ena 385 na iqoliqoli ena veibaravi ka 25 na iqoliqoli ena veiuciwai e Viti, na veisasalu ni waitui e sa i vurevure ni nodra bula e rauta e 300,000 na lewenivanua ka ra bula voli ena veitutu ni baravi.\nEna veiyabaki sa oti e laurai ni totolo na nodra sotava na leqa na veikorokoro ena veitutu ni baravi ka vu mai na qoli vakaveitalia, volitaki ni sasalu me i vurevure ni lavo, malumalumu ni kena vaqaqacotaki na lawa ni qoliqoli kei na kena vakayagataki na veisala caca wale ni veiqaravi ka vakavuna kina na kena drava nai qoliqoli.\nNa qoli butako ena veiyasai Viti era sa kauwaitaka vakalevu na itaukei ni qoliqoli.\nKo ira na volitaki ika ena makete ni ika ena Jerusalem Road e Nabua.\nEra sa tukuna na nodra kauwa ki na bose ni yasana, ka ra sa tekivuna na nodra porokaramu ena kena yadravi na nodra iqoliqoli.\nKo ira na qoli butako e levu ga vei ira era qoli ena bogi, ka ra volivolitaki ena siga.\nEna iotioti ni bose ni yasana o Serua ena yabaki sa oti mai Navua era kerea na Tabana ni Qoli e dua na nodra vuli na ovisa ni qoliqoli. Na vuli oqo e qai laki vakayacori ena yanuyanu o Yanuca.\nSa tukuni vei ira na nodra itavi ka sa na veivuke na Ovisa kei na Mataivalu e Wai. E dua na itukutuku e sa ciqoma na Siga Vou me baleta na qoli butako e Lomaiviti ni na levu na gauna era veikau sara tikoga yani o ira na cauravou se turaga ka ra sema tu ki na nodra veiyanuyanu.\nKo ira na qoli butako e tukuni ki na Siga Vou era qoli vakalevu ena bogi ka levu ga era gole yani e Suva.\nMatabose ni Qoliqoli vakaitaukeiQoliqoliUnited Nations Development Programme (UNDP)\nRawa Nai Lavo Vinaka Ena Volitaki Senikau